text: 1“Ñatac Diospa gubirnun caynümi: jatun ćhaclayu nunash wäla wälalla piyun mincacü lin. 2Chayshi muyuncäćhu aycacta gänanancäta awninaculcul caćhälun ćhaclanman. 3Altu inti yapa yaluśhanćhüñatacshi läsaćhu talïlun mana lulayniyu nunacunacta. 4Chayshi nila: ‘Amcunapis lipäcuy-ari ćhacläćhu lulapämü. Tincüniquimanćha pägapäcuśhayqui’ nil caćhälun. 5Chaypïta ćhawpi muyunnuy jinaman yunda pasquicuy üranuy yapa yalul talishancunawanpis chaynüshi lulaycula. 6Chaypi inti ji'alpunayaptin caśhan yalul imapis mana lulayniyu nunacunacta talilculshi nila: ‘Amcuna tucuy anyaśh ¿imapïtan cayćhu tardilpuyalcanqui mana imallactapis lulal?’ nil. 7“Niptinshi: ‘Manam mayanllanpis mincaycälimanchu’ nipäcun. Chayshi: ‘Chayurá amcunapis ćhaclätari lipäcuy’ nin. 8Ñä tutalpuptinshi, duyñuca yanapäninta nin: ‘Llapan luläcunäta ayalcul pägay. Ipa yaycamücunäpi allayculmi wälalla yaycamücunaćhu camacanqui’ nil. 9Chayshi picha tardi üra yaycücunaca puntacta śhapämuptin tucuy anyaśh muyun lulapäcuśhantanuy ćhasquiycälin. 10Chayshi wälalla yaycücunäñatac ‘Chayurá ya'anchictá mastaläćha pägamäśhun’ nil pinsacuyalcan. Ñatac chaynu tucuy anyaśh lulaśhallanpïshi ćhasquiycälin. 11Chayshi duyñüta jucmanyälälisha nicuyalcan: 12‘Cay tardillaña yaycamul juc üranuylla lulaycaćhaśhanpïchun pasanquiman ya'acunactawan iwalta. Ya'acunanüchun ampá tucuy anyaśh süday-süday lupayta pasaśhtin trabajayan imamá’ nil. 13Niptinshi duyñuca jucninta nila: ‘Śhay, ya'a manamari ingañayacchu. Limalanchic anyaśh muyun lulaptiqui, ya'apis chaynüta unacpämi. 14Chayurá päguyquita ćhasquil jawcallaña licuy. Cay tardillaña yaycamücunätapis amcunactawan iwalta pägaytam muná. 15¿Illaynïwan munaśhäta manachun luläman? ¿Icha ćhïnipapämanqui allin nuna caśhäpïchun?’ nilshi nin. 16Rasunpam nic: puntanninćhu cäcunämi ipaćhu licalipäcun'a; ñatac ipaćhu licaśhacunämi puntanninćhu caycälin'a. ˻Rasunpa achca ayaśhäcunaca cayaptinpis ashllatacmi aclaśhäcunacá cayan˼” nin. 17Ñatac Jesus Jerusalenman liyalmi ćhunca ishcayniyu yaćhapacünincunallacta juc-läduman aśhutyalcachil nila: 18“Yaćhayalcanquimá canan Jerusalenta lishanchicta. Chayćhümi puydï sasirdüticunämanwan, camachicuyta yaćhachicücunäpa maquinman jitaycälimaptin, ya'a Rasun Nunap Chulincäta wañuyman ćhulaycäliman'a. 19Paycunam mana-Israelcunap maquinman ćhulaycälimaptin, burlapäman'a asutipäman'a, jinalcul curuśhman chacatal wañuchipäman'apis. Chaynu jinapämaptinpis quimsa muyunpïtam ichá caśhan śhalcamuśhä” nil. 20Chayćhümi Zebedeop walmin chay wawin Jacoboctawan Juanta puśhaculcul Jesusman aśhuycul puntanman un'ulacuycula “Piñachïniquim śhamulá” nil. 21Jinaptinmi Jesus: “¿Imactam munanqui?” nin. Niptinmi: “Cay ishcaynin wawilläta, gubirnuyquićhu allinninćhülä taycaycachipallämay” nin. 22Niptinmi walmip wawincunacta Jesus nila: “Manamá yaćhapäcunquichu ima mañaculcäśhayquitapis. ¿Ya'anuy jucchun llaquicunacta ñacaycunacta pasapäcunquiman ampá?” nil. 23Niptinmi: “Aw, pasapäcümanmi” nipäcula. Niptinmi: “Aw, rasunpa ya'anümá amcunapis pasaytá pasapäcunqui. Ñatac ya'awan cusca täcunanchicpä manam maquïćhüchu. Quiquin Taytá unanchacuśhancunapämi chay'a cayan” nin. 24Chay ćhunca yaćhapacü-masincunañatacmi cay mañacuyninta uyalïlälil chay ishcaycäpä piñacälälila. 25Chaymi llapanta ayalcul Jesus nila: “Yaćhapäcuśhayquinüpis juc nasyuncunaćhu puydï mandacücunaca payllaña sumä yaćhätucüśha nunatucüśham munaśhanta lulachipäcun. 26Amcunaćhu'a chaynu manam canmanchu. Aśhwanpam pipis puydï cayta munäcá śhullcänuy lluyta sirbiycunman. 27Chaynütacmi puntaćhu cayta munäcäpis lluypa uywaynin caycunman. 28Chaypämari ya'a Rasun Nunap Chulinca śhamulá: manam sirbichicunäpächu, sinu'a sirbiycul bïdätapis jinantin nunacunäpi uycul salbaycunäpämi” nin. 29Chay Jericó malcäpi Jesus yalapäcuptinmi achca nunacuna atipäcula. 30Chay caminu patanćhüñatacmi ishcay aplacuna täcuyalcäñä. Chaymi Jesus pasaśhanta tantiälälil ayaycaćhapäcula: “¡Mandacü Davidpa Caśhtan Caćhamuśhan Salbacü, Taytalláy! ¡Llaquipaycälillämay-ari!” nil. 31Nunacunañatacmi: “¡Upälla capäcuy!” nil piñapäcuyalcan. Chaynu niptinpis aśhwanpalämi masta ayaycaćhacayalcämun: “¡Mandacü Davidpa Caśhtan Caćhamuśhan Salbacü, Taytalláy! ¡Llaquipaycälillämay-ari!” nil. 32Chaymi Jesus śhaycuycul aplacunäta ayalcul tapula: “¿Imallactam nipäculanqui?” nil. 33Niptinmi aplacunaca: “Taytay, ñawilläta quićhaycälillämänayquitam muná” nin. 34Chaymi Jesus llaquipaycul ñawincunacta yataycula. Yataycullaptin-pachalla ñawincuna quićhacacüluptinmi Jesusta atipäcula.


c: text/html

text: 1Chanin runakuna, Señor Diosta hatunchaychis, allin runakunaq yupaychayninqa ancha sumaqpunin. 2Señor Diosman arpawan graciasta qoychis, tawtinkuwan takipuychis, 3sumaqtapuni t'iphsispa mosoq takita takipuychis, kusikuymanta qapariychis. 4Señor Diospa siminqa cheqaqmi, tukuy ruwasqanpas hunt'aq kasqantan rikuchin. 5Payqa chaninchaytan kuskachaytan munakun, Señor Diospa munakuyninqa teqsimuyuntintan hunt'aykun. 6Señor Diosqa rimarispallan hanaq pachata rikhurichirqan, chaypi tukuy imaymanatapas simillanwanmi rikhurichirqan. 7Paymi lamar-qocha unuta monton-montonta hina huñuykun, paymi chinkaykuq ukhu unukunata waqaychaykun. 8¡Teqsimuyuntin runa, Señor Diosta manchakuychis! ¡Hinantin pachapi tiyaqkuna, payta yupaychaychis! 9Paymi rimarirqan, hinan tukuypas kamasqa karqan, paymi kamachirqan, hinan tukuypas takyasqa karqan. 10Señor Diosqa suyukunaq yuyaykusqantan qolluchin, llaqtakunaq yuyaykusqankunatan waqllichin. 11Señor Diospa yuyaykusqankunan ichaqa wiñay-wiñaypaq kashallanqapuni, sonqonpi yuyaykusqankunan sayashallanqapuni. 12Kusisamiyoqmi Señor Diosniyoq suyuqa, kaqnin kananpaq akllakusqan llaqtaqa. 13Señor Diosqa hanaq pachamanta qhawamuspan llapa runata rikumun, 14tiyananmantapachan kay pachantinpi tiyaqkunata qhawamun. 15Paymi sapankaq sonqonta ruwan, paymi lliw ruwasqankuta qhawashan. 16Manan mayqen reytapas askhallaña soldadonchu qespichin, manan kallpasapatapas allin kallpanchu qespichin. 17Yanqan caballoqa qespikunapaqqa, kallpasapaña kashan chaypas, manan pitapas qespichiyta atinchu. 18Señor Diosmi ichaqa manchakuqninkunatapas, munakuyninta suyakuqkunatapas qhawashallanpuni, 19wañunamanta paykunata qespichinanpaq, yarqay p'unchaykunapipas kawsachinanpaq. 20Ñoqanchisqa Señor Diostan suyakunchis, paymi yanapaykuwaqninchispas hark'aykuwaqninchispas. 21Chaymi sonqonchisqa Señor Dioswan kusikun, tukuy sonqonchiswanmi ch'uya sutinman hap'ipaykukunchis. 22Señor Diosniyku, imaynan qanta suyakuykiku hinayá, munakuyniykita mast'arimuwayku.

robotstxt: allowed

filter: keep


text: 1Tandɨhɨ ñáyɨvɨ cuan quita̱ vaha ñu vatyi chino̱ iñi ñu chi Nyoo. Ta vityin chihin cuan sandunɨɨ ñu iñi yo ta nyatú ñu nyehe ñu tatu quita vaha yo. Yucuan chaha cuñí chi cha sacuachiyo xiin yo tandɨhɨ cha sayangá chi yo, tandɨhɨ cuatyi cha nyicón chi yo. Ta chihin cha cama iñi yo ta cuhun yo ityi nuu ca chihin Nyoo. 2Ɨɨn ri chi ra Jesús quɨhɨ nuu yo, vatyi maa ra chaha̱ ra cha chinó xaan iñi yo chi Nyoo, ta chaha̱ ra tandɨhɨ cuhva tahán chi chino iñi yo. Ta cha ni cumañi ca cúvi ra, chitó ra vatyi sɨɨ xaan cucuvi chi ra cha yaha cúvi ra. Yucuan chaha, chaha̱ ra cha cahñi ñáyɨvɨ chi ra. Ña quichaha̱ ra tɨcahan nuu cha cúvi ra tari chihi noo ra iyó cuatyi, ta vityin nyaá ra chiyo vaha Nyoo gloria. 3Sa̱ha ndo cuenda cuhva chiyo̱ ra Jesús, vatyi nyehe̱ xaan ra tɨndoho saha̱ ñu iyó cuatyi. Yucuan chaha ma cutatu ndo, ta ma ndu uvi iñi ndo cha nyicón ndo chi ra. 4Vatyi nyoho ta chaa ca ndo nyehe ndo tɨndoho cha cuenda cha cañí tahan ndo chihin cha quiñi caa, tari nyehe̱ ra Cristo tɨndoho ta chihi̱ ra. 5¿Atu cha naa̱ iñi ndo tuhun chaha̱ Nyoo chi ndo tari cha sehe ra chi ndo? Catyí ra tyehe caa nu tutu ra: Sehe luhli, ma cuxaun tatu saquehen ityi chuun. Ma nducuihya iñun tatu cahín chuun. 6Vatyi ra saquehén ityi yuhu chi, chaha cha cuñí chi ra, vatyi sehi cuví chi ra, catyí Nyoo. 7Cu̱nyee ndo ta cu̱tuhva ndo tatu saquehen ityi ra chi ndo, vatyi Nyoo, sehe vaha ra saha̱ ra chi ndo. Vatyi tandɨhɨ ra iyó sehe, saquehén ityi ra chi sehe ra. 8Vatyi tatu ña saquehén ityi Nyoo chi ndo, ñima sehe vaha ra cuví chi ndo, soco tatu saquehén ityi ra chi ndo, sehe vaha ra cuví chi ndo. 9Ta sɨɨn ri, ta nyihi yo, sutu yo ihya ñayɨvɨ̱ saquehe̱n ityi ra chi yo, ta saha̱ yo ñáyɨvɨ chi ra. Ta nyaca cuví Nyoo, tahán tucu chi saha yo ñáyɨvɨ chi Sutu yo Nyoo, tyicuan ta coo añima yo tyicuan ri maa. 10Sutu yo cuenda coño ñuhu yo, saquehe̱n ityi ra chi yo suhva ri quɨvɨ, yoso cuhva cha cuñi chi. Soco Nyoo saquehén ityi ra chi yo cha cuenda noo cha vaha ca chi yo, vatyi sa ii ra chi yo tari maa ra, cha ii ra. 11Ndicha vatyi ña tahán iñi yo cha ndohó yo vatyi uhvi chi yo. Soco chihin cha ndoho yo, cutuhva yo coo yo noo ñayɨvɨ̱ vaha. 12Yucuan chaha sa̱ndunyee ndo iñi ndo, ta ma quɨhɨ iñi ndo cha ma cuvi cunyicon ndo chi ra Cristo. 13Ta na̱nducu ndo cuhva coo vaha ndo chihin Nyoo, na̱nducu ndo cuhva caca ndoo ndo chihin ra. Tyicuan ta maa ra cuhva ra fuerza chi ndo ta nduvaha ndo nuu Nyoo ta ma cucuihya ca cuñí ndo. 14Sa̱nɨñɨ ndo coo vaha ndo chihin tandɨhɨ ñáyɨvɨ. Ta coo ndo noo ñayɨvɨ̱ cachi. Vatyi tatu ña cachi iyó yo, chihin Sutu Mañi yo Nyoo, ma nyehe yo chi ra. 15Sa̱ha ndo cuenda chi ndo coto yɨhɨ ndo, ma ñihi ndo tumañi iñi cha iyó chi ra. Ta sa̱ha ndo cuenda chi ndo, coto cuvi ndo tari noo yutun cha chahá chɨtɨ uva, ta coto quehen ñáyɨvɨ cha caá ndo ta tɨvɨ ñu nuu Nyoo. 16Ta ni noo ndo ta maa coo ndo chihin ñáyɨvɨ tatu ñima ñasɨhɨ ndo o yɨɨ ndo cuví. Ni ma cuñi ndo vatyi tuhun Nyoo noo cha ñima ri tuhun cuví, vatyi tyicuan caa sacuvi̱ ra Esaú, vatyi chihin noo nyayu ri, xico̱ ra tandɨhɨ cha tahán chi chi ra cha cuví ra sehe nuu sutu ra. 17Ta chitó ndo vatyi cha yaha cuan ta cuñi̱ ra Esaú cha nasoco sutu ra chi ra, soco ña cuvi̱ ca. Ta vasɨ chacu̱ vavaha ra, soco ña ñihi̱ ca ra cuhva nasama̱ ra cuhva cha chinyacuvi̱ ra. 18Ta maa ndo chaa̱ ndo nuu nyaá Nyoo soco ñima tari chaa̱ ñu Israel cuan quɨvɨ chaha̱n ñu noo yucu nu cuví yucu Sinaí. Ta yucuan nyehe̱ ñu cayu̱ ñuhu̱, ta nduñaa̱ iñi, ta ñihi xaan tatyi. 19Ta chiñi̱ ñu natɨvɨ cutu cuihya ta caha̱n Nyoo chihin ñu. Ta ñu cha chiñi̱ tuhun caha̱n ra, chacu̱ ndahvi ñu tacuhva ma cahan ca ra chihin ñu, vatyi yuhvi xaan ñu 20cha cuenda vatyi ña cunyee̱ iñi ñu tuhun cha chaha̱ ra chi ñu. Vatyi catyí ra tyehe caa: “Tatu quɨhvɨ noo ñáyɨvɨ, ca̱hñi ndo chi ñu chihin yuu o chihin lanza, cuví ri ñu ñáyɨvɨ o quɨtɨ”, catyí Nyoo chi ñu. 21Yuhvi xaan ñu cha nyehé ñu yucuan, vatyi nyacua nya ra Moisés ta catyí ra: “Nɨhɨ xain chihin cha yuhví”, catyí ra. 22Soco yoó ña nyehe̱ yo cha yuhvi cuan vatyi noo yucu cha nañí Sión nu cuví ñuu Nyoo nyitó chaa̱ yo. O cuñi chi catyí ñuu Jerusalén cha nyaá andɨvɨ, nu nyicú cuaha mil ángel. 23Candú ɨɨn ri yo vatyi sacahnu yo chi Nyoo vatyi ndú ɨɨn ri tandɨhɨ ñu cha cuví sehe Nyoo cha nyicú sɨvɨ nu tutu nya andɨvɨ. Ta chaa yo nuu Nyoo cha cuví juee chi tandɨhɨ ñáyɨvɨ. Ɨɨn ri nyicú yo chihin añima ñu vaha cha sanduvaha̱ maa Nyoo. 24Ta natuhva̱ ndo chi ra Jesús ra cuví ra cahán chaha yo vityin cha natyihi̱ tahan Nyoo tuhun chaa chihin yo. Ta chatɨ̱ nɨñɨ ra. Ta ican chi chahá noo cha vaha ca ta ñima ca cha chahá nɨñɨ ra Abel. (Vatyi ra Abel chihi̱ ra ta tachi̱ tuñi Nyoo chi yañi ra. Soco chihi̱ ra Jesús, ta iyó tucahnu iñi cuatyi yo.) 25Yucuan chaha sa̱ha yo cuenda coto ma quichaha yo chi ra cha cahán chihin yo. Vatyi ñu Israel cuan, ña cacu̱ ñu cha ña cuñí quichaha nu cahan Nyoo quɨvɨ caha̱n ra nu cuví yucu Sinaí ihya sɨquɨ ñuhu ñayɨvɨ̱. Ta nyaca cuví yoó, ma cuvi maa cacu yo tatu nacuhva yo chata yo chi ra cha cahán chihin yo nya andɨvɨ vityin. 26Quɨvɨ cuan ndusu Nyoo sacanda̱ chi ñuhu ñayɨvɨ̱. Soco vityin catyí chi tyehe caa: “Noo ri ca chaha cusacande ta ñima ñuhu ñayɨvɨ̱ ri, soco andɨvɨ ñandɨhɨ.” 27Ta cha catyí ra vatyi cusacanda ra nonga chaha, cutuñi iñi yo vatyi cucuachiyo tandɨhɨ cha nyaá ii ri cha savaha̱ Nyoo. Ta cundoo cha ma cuvi nacanda. 28Nu chahá Nyoo cunyaa yo chihin ra nu nyacá ñaha ra, ma nacanda cuan. Yucuan chaha na nacuhva yo tyahvi nyoo chi ra, ta sacahnu yo chi ra chihin cha nɨɨ iñi yo, ta chihin cha saha yo ñáyɨvɨ chi ra, vatyi tyicuan caa tahán iñi ra. 29Vatyi Nyoo cuenda yo, cuví ra tari noo ñuhú cha chahmí tandɨhɨ, ta tyicuan caa cusanaa ra tandɨhɨ cha ña vaha.


text: 1Noqa Pedroqa Jesucristoj apostolnin kay cartata qhelqamuni llajtasninkumanta qharqosqa hermanosman, pikunachus ch'eqerasqa kashanku Pontopi, Galaciapi, Capadociapi, Asiapi, Bitiniapi ima, chaykunaman. 2Dios Tataqa qankunata ajllakusorqachej ñawpajmantapacha, jatun yachaynimpi Espíritu Santonejta qankunata juchamanta t'aqaspa. Payqa churasorqachej Jesucristota kasunaykichejpaj, yawarninwantaj llimphuchasqa kanaykichejpaj. Diospa qhasilla k'acha yanapaynin, sonqo tiyaykuytaj qankunapi ashkhayachun. 3Yupaychasqa kachun Dios, Señorninchej Jesucristoj Tatan. Payqa jatun khuyakuyninrayku watejmanta nacechiwarqanchej, Jesucristota wañusqasmanta kawsarichisqannejta, wiñay kusiy kawsayta suyananchejpaj. 4Payqa churallawanchejtaj mana ismoj, mana ch'ichichasqa, nitaj chinkapoj herenciata jap'inanchejpaj. Chayqa janaj pachapi qankunapaj waqaychasqa kashan. 5Creesqaykichejrayku qankunapis Diospa atiyninwan waqaychasqallataj kankichej, chay jamoj salvacionta taripanaykichejpaj, mayqenchus wakichisqa kashan qhepa p'unchaykunapi rikuchisqa kanampaj, chayta. 6Chayrayku, qankunaqa mayta kusikunkichej, kunanqa tukuy imaymana llakiykunawan pisi tiempopaj ñak'arinaykichej kajtimpis. 7Chay llakiykunaqa jamun creesqaykichej cheqachus manachus kasqan yachakunampaj, chaytaj kanqa jatunchasqa, yupaychasqa, allimpaj qhawasqataj Jesucristo kanampaj kutimuynimpi. Creesqaykichejqa qorimanta nisqaqa aswan valorniyoj, imaraykuchus qoreqa ninawan ch'uwachasqa kaspapis tukukuyniyoj, creesqaykichejtajrí mana. 8Jesucristotaqa munakunkichej mana rikuspalla. Kunampis mana Payta rikuspalla, Paypi creellankichejtaj, kusikunkichejtaj may jatun mana niy atina kusiywan. 9Kusikullankichejtaj, imaraykuchus yachankichej almasniykichej salvasqa kasqanta. Chaytapuni jap'ej risharqankichej. 10Diospa qhasilla k'acha yanapaynin qankunaman jamunan karqa, chay salvacionmanta sut'inchaj profetasqa tapukorqanku, k'uchi k'uchillatataj watorqanku. 11Cristoj Espiritonqa paykunapi kaspa, sut'incharqa Cristo ñak'arinanmanta, qhepatataj jatunchasqa kananmantawan. Paykunataj mayta watorqanku yachanankupaj mayk'ajtachus, imaynamantatajchus chay imas kananta. 12Diosrí paykunaman sut'incharqa chay imas mana paykunapajchu kasqanta, manachayqa qankunapaj kasqanta. Paykuna imatachus willarqanku, chayllataj qankunamampis willasqa karqa, pikunachus qankunaman evangeliota willarqanku janaj pachamanta kachamusqa Espíritu Santoj atiyninwan, chaykunanejta. Chay imastaqa angelespis anchatapuni rikuyta munallankutaj. 13Chayrayku, allinta yuyayniykichejta wakichiychej, aychaykichejpa munaynintataj atipaychej. Diospa qhasilla k'acha yanapayninta tukuy sonqo suyaychej, mana iskayrayaspa, mayqentachus qankunaman qosqa kanqa Jesuspa rikhurimuynimpi, chayta. 14Kasukoj wawas jina kaychej, amataj sajra munayniykichejman jinachu kawsaychej, mayqenchus qankunapi karqa manaraj Diosta rejsishajtiykichej, chayman jinaqa. 15Qankunata wajyaj Diosqa may santomin; ajinallatataj qankunapis juchamanta t'aqasqa santos kaychej tukuy kawsakuyniykichejpi. 16Diosmanta Qhelqasqapi Diosqa nin: Juchamanta t'aqasqa santos kaychej, imaraykuchus Noqa may santomin kani, nispa. 17Sichus Diospa sutinta oqharispa tataykichejpaj rejsikapunkichej chayqa, forasteros jina kaypi kawsanaykichejkama Payta manchachikuspa kawsaychej. Payqa sapa runata juzgan ruwasqanman jina, ni piman kutikuspa. 18Yachankichej jina, Diosqa preciowan kacharichisorqachej chay qhasi manakaj kawsaymanta, mayqentachus tatasniykichejmanta jap'erqankichej, chaymanta. Chay precioqa mana tukukoj imaschu karqa; mana qorichu, nitaj qolqechu karqa. 19Astawanqa, Cristoj qhapaj yawarninwan kacharichisqa kankichej, mana ch'ichiyoj, mana iman imanasqa corderoj yawarninwan jina. 20Cristo chaypaj ajllasqa karqa manaraj kay pacha ruwasqa kashajtin. Chantá kay qhepa p'unchaykunallapi rikuchisqa karqa qankunaj allinniykichejpaj. 21Paynejta qankunaqa Diospi creenkichej, pichus Cristota wañusqasmanta kawsarichispa jatuncharqa, chaynejta, ajinamanta Diospi atienekuspa, suyakunaykichejpaj. 22Kunanqa qankuna cheqa kajta kasuspa, almasniykichejta llimphucharqankichej, hermanosniykichejta ch'uwa sonqowan munakunaykichejpaj mana llullakuspa. Kunantaj astawan astawan munanakuychej tukuy sonqowan. 23Qankunaqa watejmanta nacesqa kankichej, manataj ismoj mujumantachu, manachayqa mana ismojmanta, chaytaj Diospa wiñaypaj kawsaj Simi Nisqannejta. 24Diosmanta Qhelqasqapi nin: Runaqa qhora jina, tukuy jatun kaynintaj qhora t'ika jinalla. Qhoraqa ch'akipun, t'ikataj t'akakun. 25Señorpa Simi Nisqanrí wiñaynintimpaj kanqa, nispa. Kaymin chay willayqa, mayqenchus qankunaman willasqa karqa, chay.


text: 1Purïshijnincuna mana yamacällar Tayta Diosninchita mañacunanpaj willapar, tincuchiypa Jesús niran: 2Juc marcaçhüshi juyu juis caran. Tayta Diosninchita manash manchapacujchu. Runa-masintapis manash llaquipajchu. 3Biyüda warmipis dimandacurshi puriycaran. Waran-waranshi juisman aywaj: Dimandüta juclla ushyacaycachipämay, ari nir. 4Juisga manash wiyaj-tucuranchu. Chaypita unayllatash yarpaçhacuran: Mana Tayta Diosninchipitachu cawä. Runa-masïpis mana imanämanchu. 5Chaypis cay warmita umäta mana nanächinanpaj mañacamashanta wiyashaj. Waran-waran mana yaycaycämunanpaj yanapaycushaj nir. 6Willapariycur, Jesús niran: Juyu juispita tantiyacunquiman. Juyu carsi, biyüda mañacushanta wiyashash. Washashash. 7¿Chayrächuraj Tayta Diosninchi mana wiyashunquimanchu? Acracushan wawan caycaptiqui, ¿upa-tucungachuraj? Mana. 8Pagas-junajpis mana yamacällar mañacuptiqui, juclla washäshunqui. Chaypis janaj pachapita washänäpaj Tayta Diosninchi caçhamaptin, ¿cay pachaçhu tiyaj runacuna Tayta Diosninchipa maquinçhüchuraj cawaycangapaj? 9Alli-tucuj runacuna juchaynaj-tucur waquinta pampaman çhuraptin, wiyächipaypa Jesús niran: 10Ishcaj runash Tayta Diosninchipa wasinman aywaran. Juc-caj caran fariseu, juc-cajna jillayta shuntaj chiqui runa. 11Fariseu runaga içhicuycurräshi Tayta Diosninchita mañacuran: Taytallau Tayta, jatunpa cushicullä. Waquin runa-jinachu mana juchata aparicü. Mana suwacüchu. Llutanta mana rurächu. Warmïtapis mana jananpachïchu. Tagay chiqui runa-jinachu mana caycä. 12Manchäga allillata rurä. Simänaçhu ishcay cuti ayunä. Gänashäman-tupu jampa-cajta raquir, wasiquiman çhurä nirshi. 13Jillayta shuntaj runash ichanga juyupa llaquicuran. Pingacuywan uysucuycur mañacuran: Taytallau Tayta, llaquipaycallämay, ari. Pasaypa jucha-sapa runa cä nir. 14Willapariycur, Jesús niran: Tayta Diosninchi chiqui runata llaquiparan. Juchantapis jungaycuran; fariseu runatam ichanga mana. Alli-tucujcunata Tayta Diosninchi pampaman çhuran. Mana alli-tucujcunatam ichanga alliman çhuran. 15Waquin runacuna Jesúsman çhayaran: Yataycur mallwa wamräcunapaj Tayta Diosninchita mañacapamay, ari nir. Wamracunata çhayachijta ricarmi ichanga, purïshijnincuna piñacuran. 16Chaura Jesús niran: Ama miçhaychu. Wamracunata apamuchun. Shacamuchun. Wamra alli shungu cawashan-jina alli shungu runacunallapis Tayta Diosninchiman yupachicushpan maquinçhu cawan. 17Sumaj tantiyacunquiman. Tayta Diosninchipa maquinçhu cawanayquipaj wamracuna-jina wiyacunquiman. Manchäga mana camäpacunquipächu. 18Mayur Israel runa Jesústa tapuran: Alli Tayta, ¿imatataj ruräman Tayta Diosninchipa ñaupançhu imaycamanpis cawanäpaj? nir. 19Jesúsna niran: ¿Imanirtaj: Alli nimanqui? Tayta Diosnillanchi alli. 20Moisés isquirbishanta musyanqui. Shiminçhu nin: Majayquita ama jananpachinquichu. Ama wañuchicunquichu. Ama suwacunquichu. Runa-masiquita ama tumpanquichu. Mamayqui-taytayquitapis alli ricanquiman. 21Chaura mayur runa niran: Wamra cashäpita-pacha chaycunata llapallanta çharcushcä. 22Jesúsna niran: Jucrämi pishïshunqui. Llapan imayquicunatapis ranticuycur, wacchacunata aypuriy. Jinarcur purïshimay. Chayraj imaycamanpis Tayta Diosninchipa maquinçhu cawanquipaj. 23Chaynuy niptin, shungun ishquicäcuran. Puchuy-puchuy janançhu cawashpan juyupa llaquicuran. 24Llaquicujta ricar, Jesús niran: Puchuy-puchuy janançhu cawajcuna Tayta Diosninchipa maquinçhu cawananpaj sumaj sasa. 25Camïllu nishan jatun-caray uywa aujapa ñawinpa ushtucuyta mana jushan-jina puchuy-puchuy janançhu cawajcunapis Tayta Diosninchipa maquinçhu cawayta mana junchu. 26Chaura wiyajcuna parlanacäriran: Chaynuy caycaptin, ¿piraj Tayta Diosninchipa ñaupanman çhayanga? nir. 27Jesúsna niran: Runacuna ushyacajlla. Chaymi alli cawarpis, sasächicun. Tayta Diosninchipämi ichanga imapis mana sasachu. Payga munayniyuj pitapis ñaupanman çhayachinanpaj. 28Pedruna niran: Tayta, nuwacuna llapan imäcunatapis jaguiycur, purïshiycaj. 29Jesúsna niran: Sumaj tantiyacunquiman. Tayta Diosninchipa maquinçhu cawayta munaywan wasinta, majanta, mayurnincunata, shullcancunata, maman-taytanta, wamranta jaguijcunata 30ima-imapis mana pishingachu. Tayta Diosninchipa ñaupanman çhayarpis, mana ushyacaj cawaytapis çhasquingapaj. 31Chaypita çhunca ishcaywan purïshijnincunata shuntarcur, Jesús niran: Jerusalén marcaman aywaycanchi. Unay willacujcuna nuwapaj rimashan llapan çharcucanga. Runacunata washänäpaj Tayta Diosninchi caçhamasha. 32Chaypis Jerusalén marcaçhu Israel-masïcuna Roma runacunapa maquinman çhayachimanga. Paycuna pampaman çhuramanga. Ashllir ushyamanga. Tuwapamanga. 33Sumaj wascamanga. Wañuchimanga. Wañuchimaptinsi, quimsa junajta cawarimushaj. 34Purïshijnincunam ichanga Jesús rimashanta mana tantiyaranchu. Umanman mana yaycuranchu. 35Jerusalén marcaman aywaycashançhu Jericó marcaman Jesús çhayaran. Marca yaycunançhu japra runa mañapacuycaran. 36Achcaj runa çhayashanta mayar, japra runa tapucuran: ¿Imataj caycan? nir. 37Runacuna willaran: Nazaret marca Jesús shaycämun nir. 38Chaura japra runa jayacuran: Unay mandaj Davidpa willcan Jesús, llaquipaycallämay, ari nir. 39Ñaupaj runacuna ullgüparan: Upälla nir. Chaypis japra runa yapay callpaycur-callpaycur jayacuran: Unay mandaj Davidpa willcan Jesús, llaquipaycallämay, ari nir. 40Içhiycur, japrata Jesús jayachiran. Çhayachiptin, tapuran: 41¿Imallaçhütaj yanapäshayqui? nir. Japrana niran: Tayta, ñawï ricananta munä. 42Chaynuy niptin, Jesús niran: Ricay. Yupachicamashayquipita allchacashcanqui. 43Niptin, änir, ñawin quiçhacäcuran. Ñawin ricaptin, Jesústa purïshiran: Ima allish Tayta Diosninchi allchacächimasha nir. Waquin runacunapis japra runa allchacashanta ricar, Tayta Diosninchita alliman çhuraran.


text: 1Ñoqan nirqani: Jacobpa kurak runankuna, uyariychis, Israel suyupi umallikuna, uyariychis: ¿Manachu qankunaqa imaynachus chaninchay kasqanta qhawanaykichis? 2Chaypas qankunaqa allinkaqtan cheqnikunkichis, mana allinkaqtataq munakunkichis, qarantan ch'utinkichis, aychantataq tullunankichis. 3Llaqtaytan kawsashaqllata mikhunkichis, qarantan ch'utinkichis, tulluntan p'akinkichis, perolpaq hinan kuchurqarinkichis, mankapaq aychata hinan wakichinkichis. 4Chaypachan Señor Diosta waqyakunkichis, ichaqa, manan payqa kutichimusunkichischu. Millaykunata ruwasqaykichisraykun, chay p'unchaykunapi Señor Diosqa mana qhawarimusunkichischu. 5Señor Diosmi llaqta pantachiq profetakunamanta nin: Mikhuchiqninkupaqmi sumaq kawsayta willanku, mana mikhuchiqninkupaqtaqmi ch'aqwata sayarichinku. 6Chaymi chay profetakunapaqqa tutayaykapunqa, rikhuriytaqa manañan rikunqakuñachu, manañan watuytapas atinqakuñachu. Chay profetakunapaqmi inti haykupunqa, p'unchaymi paykunapaq tutayaykapunqa. 7Hinaqtinmi profetakunaqa p'enqakunqaku, watuqkunapas p'enqasqa pukamanraq tukunqaku. Dios mana imatapas kutichimuqtinmi llapallanku usphurayanqaku, nispa. 8Ñoqatan ichaqa Señor Diospa Espiritun hunt'aykuwan atiywan, kuskachaywan, kallpawan ima. Dios contra sayarisqanmanta Jacobta ch'atanaypaq, Israelta huchanmanta huchachanaypaq. 9Jacobpa kurak runankuna, kayta uyariychis, Israel suyupi umallikuna, uyariychis. Qankunan chaninchayta cheqnikunkichis, kuskachaytapas llapantan q'ewinkichis. 10Qankunan runata wañuchispa Sión llaqtata perqankichis, mana chaninta ruwaspan Jerusalenta sayarichinkichis. 11Juezninkuqa lluk'iykusqaraykun juzganku, sacerdotenkutaq qolqerayku yachachinku, profetankupas qolqepaqmi watunku, chaypas Señor Diosmanmi hap'ipakunku: Ñoqanchiswanmi Señor Diosqa kashan, manan ima mana allinpas chayamuwasunchu, nispa. 12Chaymi huchallikusqaykichis hawa Sionqa chakra hina yapusqa kanqa, Jerusalenpas thunisqa soqyan kapunqa, yupaychana wasi orqotaq ch'aphrawan hunt'a kapunqa.


text: 1Amospa churin Isaiasqa kayta mosqoypi jina rikorqa Judamanta, Jerusalenmantawan: 2Qhepa p'unchaykunapi kay jina kanqa: Maypichus Tata Diospa Templon kashan, chay orqoqa tukuy orqosmanta aswan patapi sayachisqa kanqa, oqharisqataj kanqa tukuy orqosmanta aswan pataman. Tukuy nacionestaj chaymampuni jamonqanku. 3Ashkha runas jamuspa, nenqanku: Jakuchej, Tata Diospa orqonman wicharinachej, Jacobpa Diosnimpa wasinman; Payqa ñankunanmanta yachachiwasunchej, chaki ñankunampi purinanchejpaj, nispa. Leyqa Sionmanta rikhurenqa; Tata Diospa simi nisqampis Jerusalenmanta rikhurillanqataj. 4Payqa nacionesta juzganqa, ashkha runaspajtaj justiciata ruwanqa. Espadasninkuta arado rejasman tukuchenqanku, t'ojsina lanzasninkumantataj hocesta ruwakaponqanku. Nitaj mayqen naciompis waj naciompa contranta maqanakunampaj wakichikonqachu, nitaj wañuchinaku ch'ajwapajpis oqharikonqachu. 5Jakuchej, Jacobpa ayllun, Tata Diospa k'anchaynimpi purinachej. 6Qanqa Jacobpa ayllunmanta kajkunata saqerparerqanki. Paykuna ukhupi junt'a kashan inti llojsimuynejmanta jamoj yatiriswan, jinallataj adivinoswan, filisteos ukhupi kashanku, chay jina. Waj llajtayojkunawan tratosta ruwakunku. 7Nacionninkoqa qoriwan, qolqewan junt'a kashan, waqaychasninkupis mana tukukoj kanku. Jinallataj chay naciompeqa junt'a kashan caballos, mana yupay atina qhatatina carretas ima. 8Chantá lantiswan junt'allataj kashan; runasqa ima lantistachus ruwasqasninkuta yupaychanku, kikin makisninkoj ruwasqasnillankutataj. 9Chaykunaj ñawpaqenkupi runasqa k'umuykukunku, runastaj chay jinaman chayanku; paykunataqa ama perdonaychu. 10Chhanka jusk'uman chinkaykuy; Tata Diospa mancharikuna jina kayninmanta pakaykukuy, jatun kaynimpa lliphipiyninmantawan. 11Uma oqharej runaqa k'umuykuchisqa kanqa, runaykachaj runataj pampaman urmachisqa kanqa. Chay p'unchaypeqa Tata Dioslla jatunchasqa kanqa. 12Chaypachaqa Tukuy Atiyniyoj Tata Diospa p'unchaynin jamonqa runaykachajkunaj contrankupi, uma oqharejkunaj contrankupi, may kasqankuta yuyakojkunaj contrankupi ima, k'umuykuchisqa kanankupaj. 13Jamullanqataj Libanomanta tukuy chhikachachaj cedrospa contrankupi, jinallataj Basanmanta encina nisqa sach'aspa contrankupi. 14Jatun orqospa contrankupi jamonqa, oqharisqa lomaspa contrankupipis. 15Tukuy jatun torrespa contrankupi jamonqa, sinch'i perqaspa contrankupipis. 16Tarsismanta tukuy barcospa contrankupi jamonqa, qhatunapaj ashkha imasniyoj barcospa contrankupi ima. 17Ajinamanta runaj wapuykachaynenqa k'umuykuchisqa kanqa, runaj machu machu kaynintaj urmachisqa kanqa. Chay p'unchaypeqa Tata Dioslla jatunchasqa kanqa. 18Lantispis chinkachisqallataj kanqanku. 19Chaypacha runasqa chhanka jusk'usman sat'iykukonqanku, chinkaykonqanku jallp'aj lajrasninman, Tata Diospa mancharikuna jina kayninmanta ayqespa, jatun kaynimpa lliphipiyninmantawan, kay pachata castigaj jamojtin. 20Chay p'unchaykunapi runasqa qorimanta, qolqe metalmanta ima yupaychanankupaj ruwakusqanku lantista juk'uchasman, chiñisman ima wijch'onqanku. 21Chinkaykonqanku qaqa jusk'usman, chhanka jusk'usman, pakakuspa Tata Diospa mancharikuna jina kayninmanta, jatun kaynimpa lliphipiyninmanta ima, kay pachata castigaj jamojtin. 22Amaña runapi atienekuychejchu, pejpa senqampichus samaynillan kashan, chaypi. Imapajpunitaj pay allin kasqari?


text: 1¡Llapa ch'akichikuqkuna, unu ukyaq hamuychis! ¡Mana qolqeyoqkuna hamuychis! Mana qolqellawan trigota rantikuspa mikhuychis. ¡Hamuychis! Mana pagaspalla vinotapas lechetapas ukyaychis. 2¿Imanaqtintaq mana mikhunapi qolqeta tukunkichis? ¿Imanaqtintaq llank'apakusqaykichistapas mana saksachikuqpi tukunkichis? Maki uyariwaychis, chaymi allin mikhunata mikhunkichis, sumaqtapunin kawsankichis. 3Maki uyarimuwaychis, hinaspa asuykamuwaychis, uyarimuwaychis, chay hinapin kawsankichispuni. “Munakushallasqaykichispunin” nispa, Davidman prometesqayman hinan qankunawan wiñaypaq rimanakusaq. 4Ñoqan Davidta hatun suyukunata kamachinanpaq umallinanpaq churarqani, paypa kawsayninpin atiyniyta llaqtakunaman rikuchirqani. 5Qanpas mana reqsisqayki llaqtakunatan waqyamunki, hinan paykunaqa kamachiykita ruwanankupaq phawamusunkiku, ñoqa Diosniyki Señor Diosmi chayta ruwasaq, Israelpa Ch'uya Diosninmi hatunchasqayki, nispa. 6Señor Diosta maskhaychis tarinaraq kashaqtin, payta waqyakuychis qayllallapiraq kashaqtin. 7Mana chanin runaqa ñanninta saqepuchun, millay runapas yuyaykusqankunata wikch'upuchun, Señor Diosmantaq kutirikapuchun, paymi payta khuyapayanqa, Diosninchisman kutirikapuchun, payqa pampachaykuytapunin munashan. 8Señor Diosmi nin: Yuyayniykunaqa manan yuyayniykichiskuna hinachu, ruwayniykunapas manan ruwayniykichis hinachu. 9Imaynan hanaq pachaqa hallp'a pachamanta aswan hatunraq kashan, chay hinan ruwayniykunaqa qankunaqmantaqa aswan hatunraq, yuyayniykunapas qankunaqmantaqa aswan hatunraqmi. 10Imaynan hanaqmanta paramunpas rit'imunpas, manataq hanaqman kutipunchu, aswanpas hallp'ata qarpan, hinaspa chayta phutuchin wiñachin, tarpuqpaqpas muhuta ruruchin, mikhuqpaqpas mikhunata poqochin, 11chay hinan rimasqay simiyqa manan hinallachu kutimuwanqa, aswanpas imachus munasqaytan ruwanqa, hinaspan kamachisqayta llapantapuni hunt'anqa. 12Babiloniamantaqa kusisqan lloqsipunkichis, mana imanasqallan chaymanta pusasqa kankichis. Orqokunapas moqokunapas ñawpaqeykichispin takiyta qallarinqaku, campopi llapa sach'akunapas t'aqllakunqakun. 13T'ankarpa wiñanantan ciprés wiñanqa, kisaq wiñanantan arrayán wiñanqa. Kaymi wiñaypaq señal kanqa, Señor Diospa ruwasqan mana qonqasqa kananpaq, nispa.


text: 1Saypita pasa waraycaptinnami lapan mandag cüracuna, Israel mayor runacuna, Moisés guelgashgan leycunata yachasegcuna y waquin autoridäcunapis shuntacaycur wilanacuyargan Jesusta wanusiyänanpä. Wilanacurcurnami liyarcur Jesusta apasiyargan Israel nacionpa mandagnin Pilätuman. 2Sayman chäsiyaptinmi Pilato taporgan: “¿Rasunpacu gamga canqui Israel runacunapa mandagnin rey?” Sayno tapuptin Jesús nergan: “Gam nishgayquinölami rasunpaypa caycä.” 3Saychömi mandag cüracuna Jesuspa contran imaycatapis niyargan. 4Saymi Pilato yapay taporgan Jesusta: “¿Manacu imatapis ninqui sayjina contrayqui nicäyaptin?” 5Sayno niptinpis Jesusga manami imatapis parlacorgansu. Saymi Pilätoga imaniytapis camäpacorgansu. 6Cada watami Pascuacho Pilato cachareg juc prësuta runacuna manacuyashgan cagta. 7Say wata prësu wichgaraycargan Barrabás jutiyog runa. Payga carcilcho wichgaraycargan mandag emperadorpa contran sharcushganpita y runata wanusishganpitami. 8Saymi runacuna Pilätuman aywaycur manacuyargan juc prësuta say watapis cacharinanpä. 9Mandag cüracuna Jesusta chiquir payman apayashganta musyashpanmi Pilato nergan: “¿Israel runacunapa mandagnin rey Jesustacu cacharinäta munayanqui?” 11Sayno niptinmi mandag cüracuna saycho cag runacunata yachasiyargan: “Barrabasta cachariyga” niyänanpä. 12Barrabasta cacharinanpä niyaptin Pilato taporgan lapan runacunata: “Israel runacunapa mandagnin rey Jesustaga ¿imata ruranätatä munayanqui?” 13Sayno tapuptinmi paycuna niyargan: “¡Cruci cash casun!” 14Sayno niyaptinmi Pilato nergan: “Cruci cash cananpäga ¿imatatä jusalicush?” Sayno niptin masrä runacuna niyargan: “¡Cruci casiy!” 15Sauraga Pilato runacunawan ali quëdayta munashpan Barrabasta cacharergan. Nircurna Jesusta astarcasir entregaycorgan cruci cash cananpä. 16Saypita soldäducuna Jesusta apayargan palacio patiuman. Saymanmi lapan soldäducuna juntapäyargan. 17Nircurmi payta asipäyänan cash aylupäyargan rey jaticunan puca-chiclu cäpata. Saynöpis cashapita awash corönata umanman jatipäyargan. 18Sayno jatiparcurmi niyargan: “¡Alabash casun Israel runacunapa mandagnin rey!” 19Saypitana say soldäducuna trucapänacuypa gueruwan Jesusta umacho wiruyargan. Nircurmi togapashpan respitag-tucur puntanman gongurpacuyargan. 20Sayno asiparcurmi aylupashgan puca-chiclu cäpata logtiparcur quiquinpa mödanantana Jesusta jatipäyargan. Nircurmi cruci cayänanpä apayargan. 21Jesusta cruci cayänanpä apaycarmi Cirene marcapita Simonwan tincuyargan. Payga cargan Alejandrupa y Rufupa taytanmi. Paytami Jesús apaycashgan cruzta umrusiyargan. 22Nircurnami Jesusta chäsiyargan Gólgota nishgan lömaman. Gólgota ninanga cargan “Calavëra” ninanmi. 23Saychömi mïrra nishgan ayag jachawan vïnuta talusergan Jesusta upusinanpä. Sayno upusiyta munayaptinpis Jesús manami uporgansu. 24Nircurnami Jesusta cruci cayargan. Cruci carcurnami soldäducuna Jesuspa mödananpä suertita jitayargan mayganpis gänag cag apacunanpä. 25Cruci cashgan höra cargan tuta las nuëvinömi. 26Saypitanami juc tablaman letrëruta guelgarcur cruzpa puntanman clävayargan. Say letrëruchömi guelgaraycargan: “Cay runaga Israel runacunapa mandagnin reymi” nir. 27Jesús cruci caraycashgan naupanmanmi ishcay suwa runacunatapis cruci cayargan, jucnin cagta derëcha cag naupanman y jucagtana isog cag naupanman. 28[Say suwa runacunawan cruci captinmi Tayta Diospa palabrancho guelgaraycashgannöla päsargan. Say guelgaraycashganga caynömi nican: “Paytapis yu runatanömi runacuna chiquiyangapä.”] 29Cruzcho caycashganta ricarmi saypa päsag runacuna Jesusta asipäyargan umanta awishpan: “Templutapis juchurcasir quimsa junaglata sharcasinayquipä cashganta nicarga mä quiquiqui salvacushpayqui cruzpita urämuy, ari” niyashpan. 31Saynöpis mandag cüracunawan Moisés guelgashganta yachasegcunapis Jesusta asipäyashpan niyargan: “Waquinta salvarpis ¿imanirtä quiquenga salvacuyta camäpacunsu? 32Israel runacunapa mandagnin rey cananpä Tayta Diosninsi cachamushgan Cristo carga mä cruzpita urämusun nogansipis criyinansipä.” Saynölami Jesuspa naupancho cruci caraycag runacunapis payta ashliyargan. 33Pulan junag caycaptinmi pasa sacäcorgan malway intiyag. 34Malway inti caycaptinmi Jesús fuertipa nergan: “Eloi, Eloi, ¿lama sabactani?” Say ninanga caycan “Diosnë, Diosnë ¿imanirtä cachariycamashcanqui?” ninanmi. 35Sayno nishganta wiyarmi saycho caycag runacuna waquin niyargan: “Tayta Diosninsipa profëtan Eliastami gayacuycan.” 36Saymi juc runa gueru puntanman esponjata watarcur pochgog vïnuman ushmasergan. Nircurna Jesusta shogusiyta munargan. Shiminman churapaptinmi juc runa nergan: “Ama shogusiysu. Canan ricashun mä cruzpita jorgunanpä Elías shamunäcush o manacush.” 37Saypitana fuertipa gapararcur Jesús päsarporgan. 38Jesús wanushgan höra templo rurincho saparag racta cortïna rachicäcorgan janapita urayag. 39Soldäducunapa capitanninnami Jesús wanushganta ricar nergan: “¡Rasunpaypami cay runaga Diospa surin cash!” 40Say höra waquin warmicunapis carulapita ricaraycäyargan. Paycunawanmi caycargan María Magdalena, shulca cag niyashgan Santiagupa y Josëpa maman María y Salomëpis. 41Say warmicunami Galileacho Jesús puriptin yanapar gatiräyargan. Paycunawanmi waquin warmicunapis saycho caycäyargan. Say warmicunaga Galileapita Jerusalenman Jesús aywaptin paywan aywayargan. 42Jesús wanorgan viernes tardimi. Cada viernes tardimi Israel runacuna puestucuyag sábado jamay junagpä. 43Say junag inti jegaycaptinnami Arimatea marcapita cag José aywargan Pilato cagman. Chaycurmi cayno manacorgan: “Jesuspa ayanta cachapaycalämay pampag apanäpä.” José cargan Israel runacunapa autoridäninmi. Payga shuyaraycargan Tayta Diosninsi promitishgannöla salvadorta cachamunanpä cashgantami. 44Ayata cachapänanpä manacuptinmi Pilato yarpachacorgan: “¿Wanushganasurä o manasurä?” nishpan. Sauraga capitanta gayasergan wanushganta o manarä wanushgantapis tapunanpä. 45Jesús wanushgana caycashganta wilaptinmi say capitanta mandargan Jesuspa ayanta entregananpä. 46Saymi José aywargan lïnupita rurash fïnu säbanasta rantimunanpä. Nircurnami cruzpita jorgurir Jesuspa ayanta say tëlawan wancorgan. Sayno rurarcurmi pampag apargan gagacho uchcush sepultüraman. Aywacunanpänami sepultürapa puncunta sapargan jatuncaray rumiwan. 47Mayman pampashgantapis musyananpämi María Magdalena y Josëpa maman Mariapis carulapita ricaycäyargan.


text: 1Waquin runacunaga jutsaynag-tucushpan capaschari caynog nircaycan: “¡Jutsata rurag cagtaga Tayta Diosnintsi infiernuman gaycutsun!” Tsaynog niycarpis manami tantyapäcuntsu quiquincunapis jutsata ruraycashganpita infiernuman gaycushga cananpag cashganta. 2Jutsaynag-tucogcunata infiernuman gaycorga Tayta Diosnintsi juzgananpag nishgannoglami juzganga. 3Tsaynog caycaptenga ama yarpapäcuytsu jutsasapa runacunalata infiernuman gaycunanpag cashganta, sinöga jutsaynag-tucogcunatapis infiernumanmi gaycongapag. 4Tsaynog captinpis runacunata jutsata rurashganpita infiernuman jucla mana gaycuptin ama yarpapäcuytsu Tayta Diosnintsi mana juzgananpag cashganta. Payga infiernuman jucla gaycunanpa trucanga runacunata cuyapar shuyaraycan jutsa rurayta cacharinantami. 5Tayta Diosnintsi runacunata cuyapaycaptinpis waquin runacunaga jutsa ruraycunata manami cacharintsu. Tsaynog mana cachariptinmi Tayta Diosnintsi fiyupa rabiashpan juicio final junag infiernuman gaycongapag. 6Tsay junäga imanogpis cawashgan-tupumi lapan runacunata juzgangapag. 7Jutsata mana ruraypa Tayta Diosnintsi munashgannog cawagcunaga paypa naupanchömi imayyagpis cawangapag. 8Tayta Diosnintsi munashgannog mana cawagcunatami itsanga rabiashpan mana cuyapaypa infiernuman gaycongapag. 9Tsaychömi paycunaga fiyupa nacangapag. Tsaynog nacapäconga Israel runa carpis mana Israel runa carpis. 10Tayta Diosnintsi munashgannog cawagcunami itsanga pï carpis gloriaman chayar cushishga cawangapag. 11Tayta Diosnintsega lapan runacunata mana jananpaylapami juzgangapag. 12Tsaymi paypa mandamientuncunata musyagcunata y mana musyagcunatapis jutsa rurashganpita Tayta Diosnintsi juzgar infiernuman gaycongapag. 13Tsaynog captenga Tayta Diosnintsipa mandamientuncunata mayashgalanwanga manami pipis salvacongatsu, sinöga mandamientuncunata cumplegcunalatami salvangapag. 14Diospa mandamientuncunata mana musyag runacunapis lutancunata rurarga laquicärinmi. Mana musyaycarpis tsay mandamientucuna nishgannog alita rurarga tranquïlumi cawapäcun. Tsay mandamientucunata mana musyarpis paycunaga tantyanmi mana alita ruraycashganta. 16Tsaymi juicio final junag Diospa mandamientuncunata mana musyag runacunatapis jutsata rurashganpita Jesucristo juzgangapag. Tsaynog juzgananpagmi Tayta Diosnintsi Jesucristuta churashga. Tsaymi runacuna salvacunanpag may-tsaychöpis wilacuycä. 17Waquinniquicunaga Israel runa carmi Moisés escribishgan leycunata yachacushgayquipita cushishga carcaycanqui. Tsaynogpis cushishga carcaycanqui unay castantsicunawan conträtuta rurar Tayta Diosnintsi cuyashushgayquipita. 18Gamcunaga paypa leynincunata yachar waquin runacunapitapis masmi tantyanqui Tayta Dios munashganta ruranayquipag. 19Tsaynogpis mana yachagcunata yachatsinqui gapranog mana cananpag. Mana tantyagcunatapis tantyatsinqui paycunapis Tayta Diospita musyapäcunanpag. 20Tsaynoglami Moisés escribishgan leycunata yachacushga car nircaycanqui: “Wamra-japuy cagcunatapis yachatsë shumag tantyacärinanpag.” 21Tsaynog waquin runacunatapis yachaycätserga ¿imanirtag quiquiquicunaga lutancunata rurarcaycanqui? Mana suwacunanpag yachaycätserga ¿imanirtag quiquiquicunaga suwacurcaycanqui? 22Warmipis runapis adulterio jutsata mana rurananpag yachaycätserga ¿imanirtag quiquiquicunaga adulterio jutsata rurarcaycanqui? Gamcunaga Israel runa car ïdulucunata ricaytapis mana munaycarga ¿imanirtag ïdulucunapa capillanman yaycapäcunqui adornuncunata suwacunayquipag? 23Moisés escribishgan leycunata yacharpis mana cumplerga Tayta Diosnintsita manacagmanmi churarcaycanqui. 24Tsaynog cawapäcuptiqui rasuntachari Tayta Diosnintsipa palabranchöpis caynog niycan: “Gamcuna lutanta rurar cawapäcuptiquimi Tayta Diosnintsipa wilacuyninta manacagman runacuna churapäcun.” 25Gamcuna Israel runa car cuerpuyquita señalacurcaycanqui tsaynogpa salvacunayquipag cashganta yarpar. Señalacushga caycarpis Tayta Diospa waquin mandamientuncunata mana cumplerga gloriaman manami chayanquipagtsu. 26Mana señalacushga cagcunapis, Tayta Diosnintsi munashgannog cawarga, ¿manatsurag paycunapis salvashga canga? 27Mana señalacushga carpis paycunami juicio final junag caynog nishunquipag: “Señalacushga caycarpis y Moisés escribishgan leycunata shumag yachaycarpis ¿imanirtag Tayta Diosnintsita mana cäsucorgayquitsu?” 28Tsaynog caycaptenga manami mamayqui o taytayqui Israel runa cashgalanpitatsu salvashga carcaycanqui. Tsaynogpis manami cuerpuyqui señalacushga cashgalanpitatsu salvashga carcaycanqui. 29Tsaypa trucanga salvashga carcaycanqui jutsa ruraycunata cacharir lapan shonguyquiwan Dios munashgannog cawarmi. Tsaynogpami cuerpuyqui mana señalashga captinpis shonguyqui señalashganog caycan. Tsaynog cawagcunami rasunpa Israel runacunaga caycan. Paycunatami runacuna manacagman churaptinpis Tayta Diosnintsega: “Alitami rurashcanqui” nengapag.


text: 1Joseta Egiptoman apajtinku, uj egipcio Potifar nisqa payta rantikorqa ismaelitasmanta. Potifarqa karqa Egipto reypa guardianmanta kamachej, capitannintaj. 2Tata Diosqa Josewampuni kasharqa. Chayrayku egipcio patronnimpapi kashajtin, tukuy imapi allin rerqa. 3Patronnenqa repararqa Tata Dios paywampuni kasqanrayku tukuy imapi allin risqanta. 4Ajinamanta Joseqa patronninwan mayta munachikorqa. Chaymantaqa Potifar, payta yanapanampaj Joseta churarqa mayordomomanta tukuy kapuyninmanta, wasimpi kajkunamantawan cuentayoj kanampaj. 5Potifarqa wasinta, tukuy imasninta ima qhawanampaj Joseta churarqa. Tata Diosqa chaymantapacha bendecerqa Potifarta Josenejta, wasimpitaj, jinallataj chajrasnimpipis. 6Ajinata Potifarqa tukuy imasninta Josejpa makisninman saqerqa; chayrayku payqa manaña ima ruwanasninmantapis allinta dakojchu; imatachus mikhunallanmanta dakoj. Joseqa k'acha wayna, sumajtaj karqa. 7Chayrayku Potifarpa warmin qhepa p'unchaykunaman Joseta munapayaspa, uj kuti nerqa: Jamuy, noqawan puñuykunki, nispa. 8Joserí mana munarqachu, nerqataj: Patronneyqa niwan noqa tukuy imasninmanta cuentayoj kanayta; noqa kaypi kashajteyqa, mana imamantapis llakikunanchu tiyan. 9Kay wasipeqa mana pipis imata ruwananchu tiyan, manachayqa noqalla cuentayoj kani. Chayrayku patronneyqa niwan tukuy kapuyninmanta dueño jina kanayta. Qanllamanta mana ima ruwanaychu tiyan, imaraykuchus qanqa warmin kanki, chayrayku. Ajinaqa, imaynatataj noqa ruwasaj kasqa chay millaytari, juchallikusajtaj Diospa contrampiri? nispa. 10Chaywampis chay warmeqa sapa p'unchay Joseta parlapayaj paywan puñuykunanta yuyaspa, payllawan ima ratopis kananta munaspa; Josetajrí mana uyarejllapis tukojchu. 11Uj p'unchay Joseqa wasiman yaykorqa, imachá ruwanasnin karqa, chayta ruwaj. Mana ima runapis chaynejpi kajta rikuspataj, 12warmeqa Joseta p'achanmanta jap'iykorqa: Puñuna, nispa. Josetajrí ch'urkirakuspa, chay p'achanta chay warmej makimpi saqerpariytawan, jawaman ayqerikaporqa. 13Chay warmeqa makimpi p'acha jap'irisqa rikukuspa, 14waj kamachisninta wajyarqa: Qankuna rikunkichej: Qosayqa kay hebreota pusamusqa noqanchejmanta alqochakunawanchejpaj. Noqa wasipi kashajtiy, yaykumun, noqawantaj puñuyta munan; chayrayku jatunmanta qhaparikorqani. 15Paytaj tukuy kallpaywan jatunmanta qhaparikusqayta uyarispa, jawaman ima jina ayqen, p'achantapis saqerparispa, nispa. 16Chaymanta chay warmeqa Josejpa p'achanta jallch'arqa qosan chayamunankama. 17Chayamojtin, kikillantataj Potifarman willarqa: Chay hebreo kamachi pusamusqaykeqa cuartoyman yaykumun noqawan puñuyta munaspa, honrayta t'akayta munaspa. 18Jatunmanta tukuy kallpaywan qhaparejtiytaj, uj ima jina jawaman ayqen, p'achantapis saqerparispa. 19Ajinata kamachiykeqa noqata ruwawan, nispa. Jinamanta Potifarqa Josepaj maytapuni phiñakorqa, chay jinata warmin willajtin. 20Chantá Potifarqa Joseta jap'ichiytawan, carcelman wisq'acherqa, maypichus reypa presosnin kasharqanku, chayman. José carcelpi kashajtimpis, 21Tata Diosqa paywampuni karqa, tukuy imapi payta khuyaspa. Jinamanta Joseqa carcelta qhawajkunaj kurajninwanñataj munachikorqa. 22Chayrayku chay runaqa Joseta churarqa carcelpi presosta qhawanampaj. Jinamanta payqa carcelpi tukuy imata sumajta kamacherqa, imaschus chay ukhupi ruwakoj, chaykunapi. 23Chayrayku carcelta qhawaj runaqa mana imamanta dakojchu José cuentayoj kashajtin, imaraykuchus Tata Dios paywan kasharqa tukuy ima ruwasqasnimpi allin rinampaj.


text: 1Qocha chimpamantaq Gerasa llaqta runakunaqman chayarqanku. 2Botemanta Jesús lloqsiqtin hinan panteonmanta mana allin espirituq ñak'arichisqan runa paywan tupaq hamurqan. 3Paymi panteonpi tiyaq, manataq cadenakunawanpas watayta pipas atiqñachu. 4Askha kutiñan thunkunakunawan, cadenakunawan watasqa karqan, paytaq ichaqa cadenakunatapas p'itirqan, thunkunakunatapas ñut'urqan, manañan pipas atipayta atiqchu. 5Tuta-p'unchaymi orqokunapipas panteonpipas qaparkachaspa puriq, pay kikinta rumikunawan k'irikuspa. 6Jesusta karumanta rikuspataq phawarimuspa qonqoriykukurqan. 7Qaparispataq nirqan: –¿Iman ñoqawan ruwanayki ancha hatun Diospa Churin Jesús? Diosraykun rogakuyki, ama ñak'arichiwaychu, nispa. 8Chaymi Jesusqa nirqan: –¡Mana allin espíritu kay runamanta lloqsiy! nispa. 9Jesustaq payta tapurqan: –¿Iman sutiyki? nispa. Chaymi kutichirqan: –“Waranqa-waranqan” sutiyqa, askha kasqaykurayku, nispa. 10Hinan anchata rogakurqan ama sinchi karuman paykunata qarqonanpaq. 11Chay orqo qayllapin askha khuchikuna mikhusharqan. 12Llapan supaykunataq Jesusta rogakurqanku: –Khuchikunaman kachawayku, chaykunaman haykunaykupaq, nispa. 13Chaymi Jesusqa uyakurqan mañakusqankuta. Millay supaykunataq lloqsispa khuchikunaman haykurqanku, hinan khuchikunaqa qochaman t'aqantin phawaykurqanku, heq'epaspataq wañupurqanku. Chay khuchikunaqa iskay waranqa hinan karqan. 14Khuchi michiqkunataq phawarispa, llaqtapi, campopipas willakamurqanku. Chaymi lloqsimurqanku imachus kasqanta rikunankupaq. 15Jesusman hamuspankutaq askha waranqa supaykunaq ñak'arichisqan runata, p'achasqa tiyashaqta, yuyayninpiña kashaqta rikuspa mancharikurqanku. 16Rikuqkunataq paykunaman willarqanku, imachus chay supaykunaq ñak'arichisqan runawanpas khuchikunawanpas sucedesqanta. 17Chaymi runakunaqa Jesusta rogakurqanku hallp'ankumanta ripunanpaq. 18Hinan boteman Jesús haykuqtin, supaykunaq ñak'arichisqan runaqa payta rogakurqan: –Qanwanmi ripuyta munani, nispa. 19Jesustaq ichaqa mana munarqanchu, aswanmi nirqan: –Wasiykita ripuspa familiaykikunaman willamuy Señor Diospa imaymana ruwapusqasuykita khuyapayasqasuykitawan, nispa. 20Hinan ripurqan, Jesuspa imaymana paypaq ruwasqanta Decápolis llaqtakunapi willakurqan. Hinan lliw runa muspharqanku. 21Wakmanta Jesusqa qocha chimpaman botepi chimpaqtintaq askha runakuna payman huñukamurqanku. Payqa qocha patapin kasharqan. 22Sinagogapi Jairo sutiyoq umalli runataq hamurqan, hinaspan Jesusta rikuspa hina ñawpaqenpi qonqoriykukuspa 23khuyayta rogaykukurqan: –Ususichaymi wañurqapushanña, hamuy, llamiykampuway qhaliyaspa kawsananpaq, nispa. 24Chaymi Jesusqa paywan rirqan, askha runataq qhepanta rispa payta k'iskiykurqanku. 25Chaypin huk warmi karqan, chunka iskayniyoq wataña yawar apaywan onqoshaq. 26Paymi askha hampiqkunawan hampichikuspa sinchita ñak'arisqa, lliw kaqnintapas tukukapusqa, manataq imapas qhaliyachisqañachu, aswanmi astawan mana allin kapusqa. 27Paymi Jesusmanta rimaqta uyarispa runa-runa ukhumanta qhepallanmanta asuykuspa p'achanta llamiykurqan. 28Payqa yuyaykusqañan: P'achallantapas llamiykuspaqa qhaliyasaqmi, nispa. 29Yawar apaynintaq kaq rato thanirqapurqan, hinan chay ñak'ariymanta cuerponpi qhaliyasqanta yachakurqan. 30Jesustaq atiyninwan qhaliyachisqanta reparaspa hina runakunaman kutirispa nirqan: –¿Pin llamiykamuwan? nispa. 31Yachachisqankunataq nirqanku: –Qhawariyyá runakunaq k'iskipakamusqasuykita, tapukunkiraqtaq: –¿Pin llamiykamuwan? nispayki, nispa. 32Jesustaq muyuriqninta qhawaykacharqan pichus llamiqninta rikunanpaq. 33Hinan warmiqa mancharisqa khatatataspa, qhaliyasqa kasqanta yachakuspa Jesuspa ñawpaqenpi qonqoriykukurqan, hinaspan tukuy imatachus ruwasqanta payman willarqan. 34Chaymi Jesusqa nirqan: –Ususíy, Diospi iñiyniykin qhaliyachisunki, thak-kaypi ripuy, onqoyniykimanta qhaliyachisqañan kanki, nispa. 35Jesús rimashallaqtinraqmi sinagogapi umalli runaq wasinmanta hamurqanku: –Ususiykiqa wañukapunñan, ¿imapaqñataq yachachikuqtaqa astawan sayk'uchinki? nispanku. 36Jesustaq ichaqa chay nisqankuta mana kasuspa umalli runata nirqan: –Ama mancharikuychu, iñillay, nispa. 37Hinaspan mana pitapas paywan rinanta munarqanchu, aswanpas Pedrota, Jacobota, Jacoboq wawqen Juanllatawanmi. 38Hinaspan sinagogapi umalli runaq wasinman chayaspa runakunata ch'aqwashaqta rikurqan, paykunan qaparkachasharqanku, khuyayta waqasharqanku. 39Haykuspataq paykunata nirqan: –¿Imaraykun qaparkachaspa waqashankichis? Sipaschaqa manan wañunchu, aswanpas puñushallanmi, nispa. 40Chaymi Jesusta asipayarqanku, paytaq ichaqa llapanta hawaman qarqospa sipaschaq tayta-mamanta, paywan kaqkunatawan pusarikuspa sipaschaq kasqanman haykurqan. 41Sipaschata makinmanta hap'iykuspataq arameo rimaypi nirqan: –“Talita kumi”, nispa, chay simiqa: “Sipascha, qantan niyki, sayariy”, ninantan nin. 42Sipaschataq sayarirqospa puririrqan, chaymi manchayta muspharqanku. Payqa chunka iskayniyoq watayoqmi karqan. 43Jesustaq paykunata allintapuni kamachirqan ama pimanpas chay ruwasqanta rimarinankupaq. Sipaschaman mikhunata qonankupaqtaq kamachikurqan.


text: 1Kusikuywan Tata Diosman takirikuychej, tukuy kay pachapi tiyakojkuna. 2Kusiywan Tata Diosta sirviychej. Kusiy takiykunawan Payman qayllaykuychej. 3Tata Diosqa Diospuni kasqanta rejsikapuychej. Pay ruwawarqanchej, manataj noqanchej kikinchejchu ruwakorqanchej. Paypa ayllun kanchej, tropanmanta ovejasnintaj. 4Templonman yaykuychej agradecekuspa, patiosninmantaj yaykuychej takirikuspa. Payta agradecekuychej, sutintataj jatunchaychej. 5Tata Diosqa may k'achamin; khuyakuynenqa wiƱaypaj. Cheqa kaynintaj mana tukukuyniyoj tukuy tiempo runaspaj.


text: 1Tsay witsanmi Judea provinciapita Antioquiaman waquin wauguicuna aywargan. Chayaycurmi waugui-panicunata caynog yachatsergan: “Moisés escribishgan leycunata cumplir cuerpuyquita señalacurragmi salvacärinquipag.” 2Tsaynog yachatsiptinmi Pablo y Bernabé paycunata michargan tsaynog mana yachatsinanpag. Tsaymi tsay yachatsicogcuna Pabluwan y Bernabëwan fiyupa rimanacärergan. Tsaynog rimanacuptinmi Antioquía waugui-panicuna Bernabëta y Pabluta caynog nergan: “Tsaypita parlapäcunayquipag mejor aywapäcuy Jerusalenman. Tsaychönami apostolcunawan y mayor wauguicunawanpis shumag parlapäcunqui señalacunantsipag o mana señalacunantsipag cashgantapis.” Tsaynog nishpanmi waquin wauguicunatapis acrapäcorgan paycunawan Jerusalenman aywapäcunanpag. 3Jerusalenpa aywarmi Fenicia y Samaria provinciacunamanpis chayargan. Tsayman chayarmi wilacärergan mana Israel runacunapis Tayta Diosnintsita chasquicärishganta. Tsaynog wilapaptinmi waugui-panicuna cushicärergan. 4Jerusalenman chayaptinnami Pabluta y Bernabëta chasquicärergan apostolcuna, mayor wauguicuna y tsaycho cag lapan waugui-panicunapis. Paycunatami Pablo y Bernabé wilapargan may-tsaychöpis Tayta Diosnintsi yanapashganta. Tsaynogpis wilapargan mana Israel runacunapis salvacärinanpag Jesucristuta chasquicärishganta. 5Tsaymi Jesucristuta chasquicog fariseo runacuna caynog nergan: “Manami paycuna salvacärengatsu Moisespa leynincunata mana cumplir. Tsaynogpis manami salvacärengatsu cuerpunta mana señalacorga.” 6Tsaynog niptinmi apostolcuna y mayor wauguicunapis juntacargan tsay nishganpita parlapäcunanpag. 7Tsaycho waquin wauguicuna parlamushganta mayarmi Pedro caynog nergan: “Wauguicuna, musyapäcunquimi mana Israel runacunata wilapänäpag Tayta Diosnintsi cachamashganta. Tsaynog cachamashga paycunapis wilacuyninta chasquicur salvacärinanpagmi. 8Cachamashgannogla mana Israel runacunata wilapaptëmi paycunapis Jesucristuta chasquicärishga. Rasunpa chasquicushganta musyarmi Tayta Diosnintsi Santu Espirituta paycunamanpis cachamushga. Nogantsi chasquicushgantsinoglami paycunapis Santu Espirituta chasquicärishga. 9Tsaynogpami musyantsi Jesucristuta chasquicog cagta, Israel runa captinpis mana Israel runa captinpis, Tayta Diosnintsi perdonar salvashganta. 10Tsaynog caycaptenga shumag yarpachacäriy. Mana Israel runacunata ama obligashuntsu Moisés escribishgan leycunata cumplinanpag. Tsaycunataga unay Israel runacuna ni quiquintsipis manami cumpliyta puëdishcantsitsu. Mana Israel runacunata Tayta Diosnintsi salvashganta ¿imanirtag manacagman churayta munapäcunqui? 11¡Manami Moisés escribishgan leycunata cumplishgantsipitatsu Tayta Diosnintsi salvamantsi, sinöga Señornintsi Jesucristuta chasquicushgantsipitami cuyapämashpantsi salvamantsi Israel runa captintsipis mana Israel runa captintsipis!” 12Pedro tsaynog niptinmi tsaycho cag runacuna lapan upälacärergan. Tsaynami Pablo y Bernabé wilapargan Tayta Diosnintsi yanapaptin mana Israel runacuna cagchöpis milagrucunata rurashganta. 13Tsaynog wilapayta usharcuptinmi Santiago caynog nergan: “Wauguicuna, mayapäcamay. 14Simón Pedro wilamashcantsi mana Israel runacunatapis cuyapashpan Tayta Diosnintsi salvashganta. 15Pedro wilamashgantsinoglami unay profëtancunawanpis Tayta Diosnintsi caynog wilacatsergan: 16‘Israel nacioncho Davidpa castan rey mana captinpis juctami paypa castanpita churashag rey cananpag. 17Tsaynog rurashagpag Israel runacunapis y mana Israel runacunapis nogaman yäracamänanpagmi. Tsaynog ruraptëmi lapan acrashgä cag runacuna salvacärengapag. 18Tsaynog pasananpag cagtami Tayta Diosnintsi unaypita-patsana tsaycunata musyatsimashcantsi.’ ” 19Tsayta yarparcatsirmi Santiago mastapis caynog nergan: “Tayta Diosnintsi palabrancho tsaynog niycaptenga imatapis ama tsapata churapäshuntsu mana Israel runacunapis Jesucristuta chasquicärinanpag. Tsaynogpis ama obligashuntsu Moisés escribishgan leycunata cumplinanpag. 20Imanog captinpis Israel waugui-panicunawan mana Israel waugui-panicuna ali ricanacunanpag cartata apatsishun. Tsay cartacho mana Israel waugui-panicunata wilashun ïdulucunapa jutincho pishtashgan aytsata mana micunanpag, runacuna chinëru mana cananpag, warmicunapis waynan waynan mana puricunanpag, mana pishtaypa wanushga uywacunapa aytsanta mana micunanpag y uywapa yawarnintapis mana upunanpag ni micunanpagpis. 21Tsaycunata cumplipäcunanpäga sinagogacunachömi Moisés escribishgan leycunata cada sábado jamay junag yachaycätsin.” 22Tsaynog niptin apostolcuna, mayor wauguicuna y waquin waugui-panicunapis ishcay wauguicunata acrapäcorgan Pablo y Bernabé Antioquiaman cutiptin tsaycho cag waugui-panicunata imata wilanacushgantapis wilananpag. Tsay wauguicunami cargan Judaswan Silas. Judaspa jucag jutinmi cargan Barsabás. Judasta y Silastami lapan waugui-panicunapis cuyashpan respitapäcog. 23Paycunawanmi cartata apatsergan Antioquiacho cag waugui-panicunaman. Tsay cartatami escribipäcorgan caynog nir: Antioquía marcacho cag waugui-panicuna y Siria y Cilicia provinciacunacho cag waquin waugui-panicunapis: Apostolcuna y mayor wauguicuna carmi gamcunapag salüdöta apatsimö. 24Nogacuna musyapäcushcämi waquin wauguicuna gamcuna cagman shamur lutanta yachatsipäcushushgayquita. Paycunataga nogacuna manami cachapäcamushcätsu. Mana cachaycämuptëpis paycunaga gamcunata pantacätsir lutantashi yachatsishushcanqui caynog nir: “Salvacärinayquipäga cuerpuyquitarag señalacäriy. Tsaynogpis Moisés escribishgan leycunatarag cumplipäcuy.” 25Tsayta musyarmi lapanë wilanacärishcä gamcuna cagman Judasta y Silasta cachapäcamunäpag. Paycunami tantyatsishunqui cay cartacho escribiraycashgancunata. Bernabëwan Pabluwanmi paycuna shapäcamonga. Bernabëwan Pablumi wanuytapis mana mantsacuypa may-tsaychöpis Jesucristupa wilacuyninta wilacuycan. 28Santu Espiritumi tantyatsimashga cuerpuyquita mana señalacurpis salvacärishgayquita. Tsaymi wilanacärishcä salvashgana caycarga ïdulucunapa jutincho pishtashgan aytsata mana micapäcunayquipag, ima uywapa yawarnintapis mana upupäcunayquipag, jurcacaypa wanushga uywacunapa aytsanta mana micapäcunayquipag, runacuna chinëru mana cananpag y warmicunapis waynan waynan mana puricunanpag. Cay cartacho nishgäcunata cumplipäcuptiquega alimi canga. Tsaylatami nipäcamö cay cartacho. 30Tsauraga tsay wilanacärishgannoglami tsay chuscun wauguicuna aywacärergan Antioquiaman. Tsayman chayaycurmi waugui-panicunata shuntargan apashgan cartata liyipänanpag. 31Tsay cartata liyipaptinmi lapan cushicärergan. 32Judaswan Silaspis Tayta Diosnintsipa profëtancunami cargan. Tsaymi waugui-panicunata shumag tantyatsir shacyätsergan Tayta Diosnintsi munashgannog imaypis cawapäcunanpag. 33Tsaycho goyarcuptinnami Tayta Diosta agradëcicushpan waugui-panicuna Judasta y Silasta despachargan Jerusalenman cuticärinanpag. 34[Tsaynog captinpis Silasmi itsanga yarpachacurir Antioquiacho quëdacorgan.] 35Pabluwan Bernabëpis Antioquiachömi quëdacärergan. Tsaychömi waquin wauguicunawan Jesucristupa ali wilacuyninta yachatsir targan. 36Tsaypita atsca quillatanami Bernabëta Pablo caynog nergan: “Acu cutishun Jesucristupa wilacuyninta wilacushgantsi cag marcacunaman waugui-panicunata watucamunantsipag.” 37Tsauraga Bernabé pushayta munargan Juanta. Juanpa jucag jutinmi cargan Marcos. 38Pablumi itsanga Marcusta pushayta mana munargantsu, punta cag aywaynincho Panfiliapita cachariycur cuticushga captin. 39Tsaymi Pabluwan Bernabé tsay janan rimanacorgan. Tsaynog rimanacurcurnami Marcusta pushacurcur büquiwan Bernabé aywargan Chipriman. 40Pablunami Silasta pushacurcur aywargan wilacushgan marcacunaman. Tsaypa aywananpagmi waugui-panicuna Jesucristuta manacärergan paycunata yanapananpag. 41Siria y Cilicia provinciacunacho cag marcacunaman chayarmi Pabluwan Silas waugui-panicunata shacyätsergan Tayta Diosnintsi munashgannog shumag cawapäcunanpag.


text: 1Qankunaqa Diospa yachachisqankunata pisilla entiendeq wawqe pananchiskunataqa allintayá chashkiychis. Paykunaqa manaraqmi allintaraqchu Diospa munasqantaqa entiendenku. Sichus mayqenninkupas qankunawan mana acuerdopichu kankuman chayqa, amayá paykunawanqa discutiychishchu. 2Wakin wawqe pananchiskunaqa, Diospa yachachisqankunata allinta entiendesqankuraykun, tukuy clase mikhunakunata mikhunku. Ichaqa wakin wawqe pananchiskunañataqmi Diospa yachachisqankunata manaraq allinta entiendesqankuraykun, verdurakunallata mikhunku. 3Saynaqa tukuy clase mikhunata mikhuq runakunaqa, verdurakunalla mikhuq runakunataqa amayá despreciachunkuchu. Saynallataqyá verdurakunallata mikhuq runakunapas, tukuy clase mikhunakunata mikhuq runakunataqa amallataq juzgachunchu. Diosqa igualtan ishkaynin clase runakunataqa chashkin. 4Hinaspapas, ¿pitaq qanri kanki Diosta serviq runapa contranpi rimaspa juzganaykipaqrí? Paytaqa allinta otaq mana allinta ruwaqtinpas Diosllan juzganqa. Hinaspapas Diosllan paypi creeq runakunataqa atiyninwan yanapan, ima ruwasqankutapas allinta ruwanankupaqqa. 5Kunanqa huk ejemplotawan nisqaykichis. Wakinqa piensankun huk p'unchawqa huknin p'unchawmanta aswan más importante kananpaq, saynapi chay importante kaq p'unchawta waqaychanankupaq. Ichaqa wakinñataqmi piensanku llapallan p'unchawkuna igualla kananpaq, (saynapi llapallan p'unchawkunata waqaychaspa, Diosta kasukunankupaq). Saynaqa sapankamankuyá imapas piensasqankupiqa seguro kachunku. 6Sichus pipas huk p'unchawta waqaychaspaqa, Diosta respetaspa payta agradananpaqmi waqaychan. Saynallataqmi llapallan p'unchawkunata waqaychaqkunapas, Diosta respetaspa payta agradanankupaqmi waqaychanku. Saynallataqmi Diosman graciasta qospa, tukuy clase mikhunakunata mikhuqpas, chaytaqa ruwan Diosman agradaspa, payta adoranankupaqmi. Ichaqa saynallataqmi, Diosman graciasta qospa, tukuy clase mikhunakunata mana mikhuqpas, chaytaqa ruwan Diosman agradaspa, payta adoranankupaqmi. 7Saynaqa llapallanchismi Diospaqqa kawsanchis. Hinaspapas noqanchisqa manañan kikillanchispaqñachu kawsanchis, nitaqmi kikillanchispaqñachu wañunchispas. 8Kawsaspanchisqa, Diosllapaqñan kawsanchis. Wañuspanchispas, Diosllapaqñan wañunchis. Saynaqa kawsaspapas otaq wañuspapas, Diospan kanchis. 9Señorninchis Jesucristoqa wañuspan, kawsarimuran, saynapi wañusqa runakunapa, hinallataq kawsaq runakunapapas Señorninchis kananpaq. 10Chayri, ¿imanaqtintaq qanri Diospi iñiqmasiykikunata juzgashankí? Hinaspapas, ¿imanaqtintaq paykunamanta aswan más importanteri creekunkí? Ichaqa llapallanchismi Diospa ñawpaqninpiqa juzgasqa kasunchis. 11Kaykunamantan Bibliapiqa khayna escribisqa kashan: “Kikin Diospunin khaynata niran: Noqapa ñawpaqniypin llapallan runakunaqa qonqorikunqaku. Noqatan llapallan runakunaqa yupaychawanqaku”, nispa 12Chayraykun noqanchisqa sapankamanchis Diosninchismanqa cuentata qosunchis. 13Saynaqa amayá noqanchisqa criticanakusunchu. Aswanqa allinta piensaspanchisyá imatapas ruwasunchis, saynapi Jesucristopi iñiqmasinchiskuna, noqanchispa kawsanchispi ishkayaspanku, huchaman ama urmanankupaq. 14Noqaqa Señor Jesucristopi iñispaymi seguro kashani, kay pachapiqa manan ni ima clase mikhunapas mana mikhunaqa kanmanchu. Ichaqa sichus pipas ima clase mikhunatapas mana mikhuna kananpaq piensanman chayqa, amayá chay mikhunataqa mikhuchunchu, saynata piensasqanrayku. 15Sichus iñiqmasiyki imapas mikhusqaykita rikuspa, iñiyninpi ishkayanman chayqa, manan chay iñiqmasiykitaqa khuyakushankichu. Saynaqa amayá pitapas mikhusqaykiwanqa huchaman urmachiychu. Ichaqa Señorninchis Jesucristoqa, paypaqwanmi cruzpiqa wañuran. 16Sichus qanpa imapas mikhusqaykiwan, wawqeykipa iñiynin pisiyaqtinqa, wakin hermanokunan chay ruwasqaykita rikuspanku, “qanqa maltan ruwashanki”, nisunkikuman, allinta imata ruwashaqtiykipas. Chayraykuyá qankunaqa ama saynatachu ruwaychis. 17Diospa munasqanman hina kawsaq runakunapaqqa mikhunapas, tomanapas manan importantechu. Aswanmi chaykunamanta más importanteqa, Diosta servispa, allinta ruwaspa, Santo Espiritupa yanapayninwan hawkalla, hinallataq kusisqalla kawsaymi. 18Ichaqa sichus pipas Diospa munasqanman hina kawsaspa, Jesucristota servinqa chayqa, Diospa agradonpaqmi kawsanqa. Chaymi chay runaqa runakunapa respetasqan kanqa. 19Saynaqa hawkallayá kawsasunchis, yanapanakuspa hinallataq kallpanchanakuspa ima, saynapi aswan más allintaraq Diospi iñispa wiñananchispaq. 20Noqanchispaqqa llapallan mikhunapas allinmi mikhunanchispaqqa. Ichaqa imapas mikhusqanchiswan, Diospi chayraq iñiq wawqenchiskunapa iñiynin pisiyanman chayqa, manan allinchu chay mikhusqanchiswan iñiqmasinchiskunata huchaman urmachiyqa. 21Sichus aycha mikhusqaykiwan, otaq vino tomasqaykiwan, Jesucristopi iñiqmasiykikunata huchaman urmachiwaq chayqa, manan allinchu. Sayna kaqtinqa, aswan allinmi kanman, aychata mana mikhunaykipaq, hinallataq vinotapas ama tomanaykipaq. 22Kay mikhuykunamanta, otaq mana mikhuykunamantapas piensasqaykitaqa, Diosllan qanllapiwan yachanan. Ichaqa ancha kusisqan kanqa, sichus pipas imapas mikhusqanmanta, hinallataq tomasqanmanta conciencian mana acusaqtinqa. 23Ichaqa pipas ishkayaspa ima mikhunatapas mikhun chayqa, huchallikunmi, ishkayashaspa mikhusqanrayku. Saynaqa sichus imatapas creesqaykiman hina, mana ruwankichu chayqa, huchallikushankin.


text: 1Cananga Timoteo, Tayta Diospa naupanchrümi, jinaman wanushacunapas cawayagcunapas juchancunata taripänanpag aywamug Rey Jesucristopa naupanchrümi cayta nishay: 2Chay razoncag willapata chaynuyla willapacuy, chay lutan pinsiagcunata imay aygaysi shumag tantiachiy, lutan rurayagcunata piñapay, nätan mana ali cawarcayagcunata “Ama chaynuy cawaychu, antis caynuy caway” nir, shumagmi tantiachinqui, jinaman yachrachinqui. 3Nätan chrämungam chay runacuna ali willapapita mana mayacuy munapäcunan wichancuna. Chaymi chay runacunaga shongoncuna munangannuyla yachrachigcunata ashipäcunga achcata. Chaura paycunaga yachrachipäcunga chay runacuna munapäcungalantam imapitas. 4Chaycunaga manam pasay munapäcungachu chay razoncag willapa mayacuyta, antis imapitas yanga chay juc cuentucunatam mayacuyta alisca munapäcunga. 5Gam ichaga imay aygaysi caway shumag tantiarcur rimayar, jinaman rurayar, ima-ayga cunchuytas awantayar, Jesuspita willapacuyar. Chauraga cawanqui chay ruranaycunata ali rurayarmi. 6Chaynuy niyag nogaga chay altar jananchru Diospag rupachipäcunanpag uywa cayagnuysi nä carmi. Chaura nämi wanucunäpag ürä pasay nachrgayämun. 7Dios ruranäpag nimangancunata nä lapantam rurarü. Nätan yachrarachïsi pay nimangannuymi, jinaman cawarüsi pay ningannuymi. 8Cananga chaynuy ali cawangäpita juc corönata chrasquignuysi premiuta chrasquinalämi faltayäman. Chaytaga gomanga Munayniyog Jesús cutimunan junagmi. Payga alila rurag fiyismi. Nätan payga manam nogalatachu gomanga chay premiuta, antis payga gonga cutimunanta cushisha lapan shuyacuyagcunatam pi maytas. 9Chauraga imanaypas ayganaypas pasay-pacha shamuy ricamagnï. 10Nätan cay pachachru imas aygas cagcunalata munarmi Demasga dëjarcamarnï aywacun Tesalónica marcata, jinaman Crescentetam cachrarayä Galacia marcata. Nätan Titotam cachrarayä Dalmacia marcata. 11Chaura Lucaslam nogawanga cayan. Marcosta cayman pushamuy. Payga aliscam yanapämanga Diospag cay imas ruranäcuna rurayta. 12Tïquicotaga cachrarayä Efeso marcatam. 13Nä shamurga apacarcalämuy capötïta. Chaytaga dëjarayämü Troas marcachrümi Carpopa wayinchru. Apacarcamuytag librulacunatas, jinaman mana isquirbishacuna garaläcunatas gongaralämunquimantag. 14Chay fierrucunawan ima-aygatas rurag Alejandroga alisca lutantam ruramasha. Munayniyog Dioschri paytaga chay ruramanganpita imatas ruracunga. 15Chay runapitaga gamsi cuidacuy, imatas rurarushunquimantag. Payga chay razoncag willapa yachrayächinganchipa alisca contranmi cayan. 16Nätan cay Roma marcachru mandag, imapita carcelchru cayangätas taripämänanpag wamagta gayachipäcamaptin manam pisi aywarachu nogawan. Lapanmi dëjapäcamasha. Chay jinapäcunganpita Dios ama imatas rurachunchu. 17Chaynuy japaläta dëjararcayämaptinsi Munayniyog Jesusga manam dëjamashachu. Payga aliscam yanapämasha Diospita rimapay munangäta shumag shumag willapacunäpag, chaynuypa chay juc casta runacunas ali willapata lapalan mayacurcänanpag. Chaynuypam wanuchipäcamänanpita Munayniyog Jesusga salvamasha juc leonpa shiminpitanuysi. 18Munayniyog Jesusga chaynuylam ima-ayga lutancunapitas salvamanga, jinaman maquinchrümi cachimanga jana pachachru Diospa munayninman chrächimangancamas. Payla cachun alisca alinninpag ricasha imaypita imaycamas. Chaynuy cachun. 19Saludayulay Priscilatawan Aquilata, jinaman wanucusha Onesiforopa lapan aylluncunatawan. 20Erastoga quëdamusha Corintochrümi. Tröfimotam nätan dëjamusha cä Miletochru gueshyayagta. 21Gamga ima-ayga captinsi tamya wichan mana galaringancamala cayman chrämuy. Salüduta aparcayächimushunquim Eubulos Pudentes Linos Claudias, jinaman lapalanmi aparcayächimushunqui Jesusman yupachicug-mayinchicunas. 22Munayniyog Jesucristo gamwan cachun. Dios cuyapälar yanapapäcushunqui ima-aygachrüsi lapayta. Chaynuy cachun.


text: 1Rey Ezequiasmi willaqkunata kacharqan Israel suyuntinman Judá suyuntinmanwan. Efraín aylluman Manasés ayllumanwantaq qelqata apachirqan Jerusalenman hamuspa Señor Dios yupaychana wasipi Pascua Fiestata ruwanankupaq. 2Hinan reypa oficialninkunapiwan llapa huñuykusqa runakunapiwan Jerusalén llaqtapi rimanakurqanku iskaykaq killapi Pascua Fiestata ruwanankupaq. 3Judá suyu runakunaqa Pascua Fiestata manan ñawpaqkaq killapi unanchasqa p'unchaypi ruwayta atirqankuchu, pisillaraq ch'uyanchasqa sacerdotekuna kasqanrayku, runakunapas manaraq Jerusalén llaqtapi huñukusqankuraykupiwan. 4Chay yuyaykusqankun reymanpas llapan runakunamanpas allinpuni rikch'akurqan. 5Hinan llapa Israel runakunaman willachiyta yuyaykurqanku Beersebamanta Dankama, Jerusalén llaqtaman hamuspanku Israelpa Diosnin Señorpa sutinpi Pascua Fiestata ruwanankupaq, unayñan chay fiestataqa mana iman ruwanankuta hinachu ruwarqanku. 6Chaymi reyqa oficialninkunapiwan cartakunata qelqarqanku, hinan chaskikunaqa reypa kamachisqan kaspa Israel suyuntinman Judá suyuntinman cartakunata aparqanku. Chay cartakunan khaynata nirqan: Asiria reykunaq apananmanta puchuq Israel runakuna, Abrahampa, Isaacpa, Jacobpa Diosnin Señorman kutirikuychis, hinan paypas qankunaman kutirimusunkichis. 7Amayá ñawpa taytaykichis hinaqa, wawqeykichis hinapas kaychischu, paykunan Señor Diosta wasancharqanku, chaymi payqa sinchitapuni paykunata muchuchirqan, imaynan kunan rikushankichis hina. 8Chhaynaqa, ama ñawpa taytaykichis hinaqa k'ulluchakuychischu, Señor Diosta kasuychis. Pay yupaychana wasiman hamuychis, chaytan Señor Diosqa wiñaypaq sapaqcharqan. Diosniykichis Señor Diosta serviychis, hinan payqa manaña qankunapaq phiñakunqachu. 9Señor Diosman kutirikuqtiykichisqa preso apasqa wawqeykichiskunata, churiykichiskunatapas preso apaqninkunaqa sumaqtan qhawarinqaku. Hinan kay suyuman kutimpunqaku, Diosniykichis Señor Diosqa ancha khuyapayakuqmi, sumaq sonqotaqmi. Payman kutirikuqtiykichisqa manan wikch'usunkichischu, nispa. 10Chaskikunataq phawarqanku Efraín ayllunta, Manasés ayllunta, llaqtan-llaqtanta Zabulón aylluman chayanankukama, runakunataq ichaqa chaskikunata asipayaspa burlakurqanku. 11Chaywanpas Aser ayllu wakin runakuna, Manasés ayllu wakin runakuna, Zabulón ayllu wakin runakunapas huch'uyyaykukurqankun, hinaspan Jerusalén llaqtata rirqanku. 12Judá suyu runakunatataq sonqonkuta Señor Dios kuyurichirqan, hinan llapan runakuna ch'ulla yuyaylla kasukurqanku Señor Diospa siminman hina rey Ezequiaspa oficialninkunantin kamachisqanta. 13Hinan iskaykaq killapi Jerusalén llaqtapi sinchi askha runakuna huñukurqanku Mana Qonchuyoq T'anta Fiestata ruwanankupaq. 14Hinaspa usqhaylla Jerusalenpi kaq altarkunata thunirqanku, chhaynallataq incienso q'apachina llapan altarkunatapas, hinaspa Cedrón mayuman wikch'umurqanku. 15Iskaykaq killapi chunka tawayoq p'unchaypitaq Pascua Fiesta borregokunata nak'arqanku. Hinan sacerdotekunapas Leví runakunapas mana ch'uyanchakusqankumanta anchata p'enqakurqanku, chaymi ch'uyanchakuspanku Señor Dios yupaychana wasiman ruphachina sacrificiota aparqanku. 16Paykunaqa llank'ananku t'aqapin llank'ayta qallarirqanku Diospa kamachin Moisespa kamachikuyninman hina. Sacerdotekunataq Leví runakunamanta yawarta chaskispa altarta ch'aqchurqanku. 17Chay huñukuypiqa askha runakunan mana ch'uyanchasqa kaspanku Pascua borregonkuta mana nak'ayta atirqankuchu, chaymi Leví runakunaqa llapan chay mana ch'uyanchasqa runakunaq borregonkuta nak'apurqan, chay borregokuna Señor Diospaq t'aqasqa kananpaq. 18Askha runakunan mana ch'uyanchasqa karqanku, astawanqa Efraín ayllumanta, Manasés ayllumanta, Isacar ayllumanta, Zabulón ayllumantawan. Chaymi paykunaqa mana kamachikuyman hinachu Pascua Fiesta borregokunata mikhurqanku. Chayraykun Ezequiasqa paykunapaq mañapurqan: Señor Diosníy, hatun khuyakuyniykiman hina pampachaykuy hayk'achus tukuy sonqo qanta maskhaqkunata. Qanqa ñawpa taytankuq Diosninmi kanki. 19Ruwanaman hina mana ch'uyanchasqaña kaqtinkupas chaskiykullaypuni, nispa. 20Señor Diostaq Ezequiaspa mañakusqanta uyarirqan, hinan llapa runakunata huchankumanta pampacharqan. 21Ahinatan Jerusalenpi kashaq Israel runakunaqa ancha kusisqa qanchis p'unchayta Mana Qonchuyoq T'anta Fiestata ruwarqanku, sacerdotekunataq Leví runakunapiwan sapa p'unchay Señor Diosta yupaycharqanku ancha allin tocanakunata tocaspanku. 22Chaymi Ezequiasqa Señor Diosta serviypi allin yuyaywan kusa tocaq llapan Leví runakunata sumaq simikunawan kallpacharqan. Qanchis p'unchaymi runakunaqa ñawpa taytankuq Diosnin Señorta yupaychaspanku, sumaq kawsay sacrificiokunata haywarqanku, hinaspan chay sacrificiokunamanta mikhurqanku. 23Chaymantataq paykuna yuyaykurqanku qanchis p'unchaytawanraq fiesta ruwayta, chaymi qanchis p'unchaytawan ancha kusisqa fiestata ruwarqanku. 24Judá rey Ezequiasmi llapa huñuykusqa runakunaman qorqan waranqa torillota qanchis waranqa ovejatawan, umallikunapas qollarqantaq waranqa torillota, chunka waranqa ovejatawan. Askha sacerdotekunataq ch'uyanchakurqanku. 25Anchatan kusikurqanku llapa Judá runakuna, sacerdotekuna, Leví runakuna, Israel suyumanta hamuq llapan runakuna, Israel suyupi tiyaq Judá suyupi tiyaq karu llaqtayoqkunapas. 26Jerusalén llaqtapin ancha hatun kusikuy q'ochukuy karqan, Israel rey Davidpa churin Salomonpa tiemponmantapacha mana chay hina fiesta Jerusalenpi kasqanrayku. 27Chaymantataq sacerdotekunaqa Leví runakunapiwan sayarispanku llapa huñuykusqa runakunata samincharqanku, hinan hanaq pacha ch'uya wasipi kaq Dios mañakusqankuta uyarirqan.


text: 1Qankunaqa Señor Diospa wawankunan kankichis, chayrayku pi runapas wañuqtinqa aman cuerpoykichista q'allakunkichischu, amallataq mat'i chukchaykichistapas rutukunkichischu. 2Qankunaqa Diosniykichis Señor Diospaq t'aqasqa ch'uya llaqtan kankichis, paymi akllakurqasunkichis kay pachapi tukuy llaqtakunamanta paypa llaqtan kanaykichispaq. 3Aman qhelli kaqtaqa mikhunkichischu. 4Kaykunan mikhunaykichispaq hina animalkunaqa: waka, oveja, cabra, 5tukuy t'aqa taruka, tukuy t'aqa antílope, purun cabra, purun oveja ima. 6Tukuy mikhusqanta kutirpakuq p'alqa phapatuyoq animalkunataqa mikhuwaqchismi. 7Mikhusqan kutirpakuqpas p'alqa phapatuyoqpas animalkunamantaqa aman mikhunkichischu kaykunata: camellota, wisk'achata, k'ita qowita ima. Chaykunaqa mikhusqan kutirpakuqmi, ichaqa manan p'alqa phapatuyoqchu kanku. 8Amallataq khuchita mikhunkichischu, p'alqa phapatuyoqña chaypas manan kutirpakuqchu. Aman chay animalkunaq wañusqa cuerpontaqa llaminkichischu. 9Unupi kaq llapan pharpayoq sarphayoq animalkunataqa mikhuwaqchismi. 10Mana pharpayoqta mana sarphayoqta ichaqa ama mikhunkichischu, qankunapaqqa mana mikhunan kanqa. 11Phalaq tukuy mikhuna animalkunataqa mikhuwaqchismi. 12Kaykunata ichaqa ama mikhunkichischu: ankata, kunturta, qocha ankata, 13k'illinchata, tukuy t'aqa ankata, 14tukuy t'aqa alqamarita, 15surita, ch'useqta, qellwata, tukuy t'aqa wamanta, 16hukuta, pikpirita, pakpakata, 17pelicanota, suweq'arata, cormoranta, 18cigüeñata, waqarta, abubillata, masu huk'uchatawan. 19Tukuy phalaq kurukunataqa aman mikhunkichischu, qankunapaqqa mana mikhunan kanqa. 20Tukuy mikhuna phalaq kurukunatan ichaqa mikhuwaqchis. 21Wañusqa animalkunataqa aman mayqentapas mikhunkichischu, aswanpas chaykunataqa llaqtaykichispi tiyaq wak llaqtayoqkunaman mikhunankupaq qowaqchis, mana chayqa puriqkunamanpas vendewaqchis. Qankunaqa Diospaq t'aqasqa llaqtan kankichis. Cabra uñataqa aman mamanpa lechenpi t'impuchinkichischu. 22Sapa watan ama qonqaspa chakraykichiskunaq rurunmanta diezmoykichista t'aqankichis. 23Chaymantataq Diosniykichis Señor Diospa sutinta yupaychanapaq akllakunqa chay cheqasta rinkichis, hinaspa chaypi Señor Diospa ñawpaqenpi mikhunkichis diezmoykichiskunata: trigomanta, vinomanta, aceitemanta, wakaykichispa ovejaykichispa ñawpaq wachay uñankunamantawan. Ahinapin yachankichis Señor Diosniykichista manchakushanallaykichispaq. 24Diosniykichis Señor Dios saminchasuqtiykichisqa, hinallataq Señor Dios akllakunqa chay cheqas karu kanman tiyasqaykichis llaqtamanta diezmoykichista apanaykichispaq chayqa, 25vendenkichismi diezmo t'aqasqaykichista. Hinaspa chay qolqeta aparikuspa rinkichis Diosniykichis Señor Dios akllakunqa chay cheqasta. 26Chayaspataq rantinkichis wakatapas, ovejatapas, vinotapas, ima ukyanatapas munasqaykichisman hina. Hinaspa chaypi Diosniykichis Señor Diospa ñawpaqenpi tayta-mama wawakunantin mikhunkichis q'ochukunkichis. 27Llaqtaykichispi tiyaq Leví runakunataqa aman qonqankichischu, paykunaqa manan qankuna hinachu hallp'ata chaskinqaku. 28Sapa kinsakaq watapin diezmoykichista llaqtaykichispi waqaychankichis. 29Hinan chaykunata mikhunqaku mana herenciayoq, mana hallp'ayoq Leví runakuna, llaqtaykichispi tiyaq wak llaqtayoqkuna, mana tayta-mamayoqkuna, viudakunapas hayk'an munasqankuta. Ahinapin tukuy llank'asqaykichispi Diosniykichis Señor Dios saminchasunkichis.


text: 1Señor Diosmi nin: Kay simita uyariychis, Samariapi tiyaq warmikuna. Qankunan Basanpi wirayaykuq wakakuna hina kankichis, qankunan mana piniyoqkunata sarunchankichis, qankunan wakchakunatapas muchuchinkichis. Qankunan qosaykichista kamachinkichis: Vinota haywawayku, machasaqku, nispa. 2Apu Señor Diosmi ch'uya-kayninman hina jurarqan: P'unchaykunan chayamushasunkichisña ganchokunawan apanasuykichispaq, llapallaykichista anzuelowan aysanasuykichispaq. 3Hinan qati-qatilla q'asankunata lloqsinkichis, Hermón orqomanmi qarqosqa kankichis. Ñoqa Señor Diosmi chayta nini. 4Señor Diosmi nin: Betelta riychis huchallikamunaykichispaq, Gilgalpi Dios contra astawan huchallikamuychis, sapa paqar sacrificioykichiskunata apaychis, sapa kinsa p'unchaymanta diezmoykichistapas qoychis. 5Agradecekuypaq qonchuyoq t'antata ruphachiychis, hinantinpi willakamuychis tukuy sonqo ofrenda haywasqaykichista. ¡Chaypunin qankunamanqa gustasunkichis! Ñoqa Señor Diosmi chayta nini. 6Llapa llaqtaykichispin ñoqaqa yarqaymanta muchuchirqaykichis, llapa llaqtaykichispin ñoqaqa mikhunaykichista pisiyachirqani, chaywanpas manan kutirikamuwarqankichischu. Ñoqa Señor Diosmi chayta nini. 7Cosechapaq kinsa killaraq kashaqtinmi mana parachimurqaykichischu. Huk llaqtamanmi parachimurqani, hukkaq llaqtamantaq mana parachimurqanichu. Huk chakramanmi paramurqan, hukkaq chakramantaq mana paramurqanchu, hinan ch'akipurqan. 8Chaymi iskay kinsa llaqtakuna huk llaqtaman unu ukyaq purirqanku, ch'akiyninkutaqa manataq thasnukurqankuchu, chaywanpas manan kutirikamuwarqankichischu. Ñoqa Señor Diosmi chayta nini. 9Ruphashaq wayrawanmi polvillowanmi muchuchirqaykichis, huertaykichistapas uvas chakraykichistapas naq'echirqanin, higos sach'aykichistapas olivo sach'aykichistapas langostan mikhuykurqan, chaywanpas manapunin kutirikamuwarqankichischu. Ñoqa Señor Diosmi chayta nini. 10Egiptoman hinan muchuchiqta chayachimurqaykichis, awqa-tinkuypin waynaykichiskunata wañuchirqani, caballoykichiskunatapas awqawan hap'ichirqani, karpa-karpaykichispi ayakunaq asnaynintapas muskhichirqaykichis, chaywanpas manan kutirikamuwarqankichischu. Ñoqa Señor Diosmi chayta nini. 11Sodomatan Gomorratan thunirqani, chay hinatan qankunatapas thunirqaykichis, chaymi kanaykusqamanta sansashaq k'ullu hina horqosqa karqankichis, chaywanpas manan kutirikamuwarqankichischu. Ñoqa Señor Diosmi chayta nini. 12Chayrayku, Israel llaqtalláy, qantaqa muchuchisqayki, chay hinatataq ruwasqayki chayqa, ñoqa Diosniykiwan tupanaykipaq wakichikuy. 13Qhawariy, Diosmi orqokunatapas ruwarqan, wayratapas kamarqan, yuyaykusqankunatapas runaman willan, pacha paqarimuqtapas laqhayaqman tukuchin, hallp'a pachaq orqo patankunatan purin. Tukuy-atiyniyoq Señor Diosmi sutinqa.


text: 1Soco cahán cachi Tatyi Ii ta catyí chi vatyi nu cuandɨhɨ tyembu yɨhɨ́ ñu ma chino ca iñi ñu chi ra Cristo vatyi cutyasoho ñu tuhun cahán tatyi ña vaha cha sandavi ñaha chi ñu. Ta cunyicon ñu ndusu ñuhu cuihna. 2Cutyasoho ñu tuhun cahán ñu cuendu. Ta ñu cuendu cuan ña tuví ca iñi ñu cuhva nyacuví ñu vatyi cha ndundava̱ xaan añima ñu. Tari cha cayu̱ añima ñu chihin noo caa ihñi ta ndundava̱ chi cuví cuan. 3Cucasɨ ñu cuan nu tandaha ñáyɨvɨ. Ta cucatyi ñu vatyi ña vaha cha cachi yo suhva nuu nyayu. Vasɨ chitó yo tyi tandɨhɨ nuu cha cachi yo, Nyoo savaha̱. Ta tandɨhɨ yo cha chinó iñi yo chi Nyoo ta chitó yo cha ndicha, cuvi cachi yo ta nacuhva yo tyahvi nyoo chi ra. 4Vatyi tandɨhɨ cha savaha̱ Nyoo ta vaha. Ta ña tahán chi catyi yo tyi ña vaha. Cuví cachi yo tatu nacuhva yo tyahvi nyoo chi Nyoo. 5Vatyi ndundɨɨ̱ chi cha cuenda tuhun Nyoo ta cha cuenda cha chicán tahvi yo chi Nyoo. 6Tatu sañahún tuhun ihya chi tandɨhɨ yañi yo, cua cuvun noo ra vaha cahán tuhun ra Cristo Jesús. Ta tuhun cha chinó iñi yo ta tandɨhɨ tuhun ra Cristo cha nyicón, cua tyinyee chi chuun. 7Soco ma quichahun tuhun cuendu, tuhun tondo cha iyó ñayɨvɨ̱ ihya. Vaha ca sa̱nɨñun chuun sa̱cuvun maa maa ri cuhva cuñí Nyoo. 8Cha sanɨñɨ́ yo ndunyee coño ñuhu yo tyinyeé chi suhva chi yo. Soco cha sanɨñɨ́ yo sacuví yo cuhva cuñí Nyoo, tyinyeé chi chi yo tandɨhɨ ri cuhva, vatyi tyinyeé chi chi yo ñayɨvɨ̱ ihya. Ta tyinyeé tucu chi chi yo cha coo vaha yo nu cuchaa yo andɨvɨ. 9Ta ndicha, cha ndicha vaha cuví tuhun ihya ta tandɨhɨ yo tahán chi cha chinó iñi yo. 10Ta suri cha cuenda ihya sahá tyiño yo ta nyehé yo tɨndoho vatyi nyatú yo naquehen yo cha vaha cha chaha Nyoo nyito chi yo. Vatyi maa ra cuvi ra sacacú chi tandɨhɨ ñáyɨvɨ, ta xihna ca chi yoó cha chinó iñi yo chi ra. 11Ihya tuhun cua sa̱ñahun chi ñáyɨvɨ, ta cusanɨñun chi ñu na cutuhva ñu. 12Cachi sa̱hun chuun coto ma saha ñu ñáyɨvɨ chuun cha cuenda cha cuvún noo ra tyivaa. Soco sa̱ñahun noo cuhva vaha chi ñu chihin cuhva iyón, chihin cuhva cahun. Sa̱ñahun chi ñu, chihin cuhva cha cuñún chi Nyoo ta chi ñáyɨvɨ, chihin cuhva chicá xiñun, chihin cuhva chinó iñun, ta chihin cuhva sacuvún maa maa ri cha vaha. 13Cha nɨ ri ca cha cumañi chai nu nyicú ndo, sa̱cuaha con tuhun Nyoo nuu ñu yɨhɨ́ cuenda Nyoo. Cu̱hva tuhun chi ñu ta sa̱ñahun chi ñu yoso caa caca vaha ñu ityi Nyoo. 14Sa̱hun cuenda nyatu cha chaha̱ Nyoo chuun quɨvɨ cha tyiso̱ ra yɨndaha vehe ñuhu ndaha ra sɨcun ta caha̱n ra yoso cuhva chahá Tatyi Ii Nyoo chi ra. 15Tya̱a vaha xiñun tuhun ihya ta sa̱cuvun. Tacuhva vatyi nyehe ñáyɨvɨ yoso caa cuahun ityi nuu ca chihin Nyoo. 16Sa̱ha cuenda chuun chihin cuhva iyón. Ta sa̱ha cuenda cuhva sañahún chi ñáyɨvɨ ta ñaha sa̱ña ndahun cha vaha. Tatu tyicuan caa sacuvún cuacacun, ta cucacu ñu chiñí tuhun sañahun ñandɨhɨ.


text: 1Chaykuna qhepatan, Pabloqa Atenas llaqtamanta lloqsispa Corinto llaqtaman rirqan. 2Chaypin tuparqan Ponto suyumanta judío runa Aquilawan. Paymi chayllaraq Italia suyumanta warmin Priscilapiwan chayamurqanku, Roma llaqtamanta llapan judío runakunata lloqsinanpaq Roma rey Claudio kamachikusqanrayku. 3Chaymi Pabloqa kasqankama llank'anayoq kaspa paykunawan qhepaspa kuska llank'arqan. Paykunaqa toldo ruwaqmi karqanku. 4Sapa samana p'unchaypitaq sinagogapi Pabloqa tapunakuspa rimaq judío runakunawanpas mana judío runakunawanpas, paykunata iñichiyta munaspa. 5Silaswan Timoteowan Macedonia provinciamanta chayamuqtinkutaq Pabloqa Diospa siminta willaspallaña purirqan, Jesusqa Cristopuni kasqanta judío runakunaman willaspa. 6Paykuna Pablota cheqnipakuqtinkun, k'amiqtinkun Pabloqa p'achanta paykuna contra chhaphchispa nirqan: –Qankuna kikiykichismi wañunaykichispaq huchachakunkichis, ñoqaqa manan ima huchayoqpaschu kani, kunanmantaqa mana judío runakunamanmi ripusaq, nispa. 7Sinagogamanta lloqsipuspataq, Dios yupaychaq Justo sutiyoq runaq wasinman haykurqan qayllallapi kasqanrayku. 8Sinagogapi umalli runa Crispotaq Señor Jesuspi iñirqan, wasinpi lliw kaqkunapiwan. Askhataq Corinto llaqtapi kaqkunapas Diospa siminta uyarispa iñirqanku, hinaspan bautizachikurqanku. 9Señor Jesusmi huk tuta rikhuriypi Pablota nirqan: –Ama manchakuychu, aswanpas rimallay, amataq upallaychu, 10ñoqan qanwan kashani, manan pipas imanasunkipaschu, kay llaqtapiqa askhan ñoqapi iñiqkuna kashan, nispa. 11Pabloqa Corinto llaqtapin wata soqta killayoqta tiyarqan Diospa siminta paykunaman yachachispa. 12Acaya provinciapi Galión kamachikuq kashaqtinmi judío runakunaqa huk-nisqalla Pablo contra hatarirqanku, hinaspan juzganaman payta apaspa nirqanku: 13–Kaymi runakunata yachachishan, kamachikuy simita p'akispa huk-hinanmanta Diosta yupaychanankupaq, nispanku. 14Pablo rimarinanña kashaqtinmi Galionqa judío runakunata nirqan: –Judío runakuna, ima mana allin ruwaypas, hatun huchapas kallaqtinmi qankunataqa uyariykichisman. 15Aswanpas kunanqa rimaykunamanta, sutikunamanta, kamachikuy simiykichiskunamantawan churanakuy kashan chayqa, qankunan chaytaqa yachakunkichis. Ñoqaqa manan chaykunamanta juez kaytaqa munanichu, nispa 16juzganamanta paykunata qarqorqan. 17Hinaqtinmi judío runakunaq sinagoganpi umalli runa Sostenesta llapamanta hap'ispa, Galionpa ñawpaqenpi maqarqanku. Galiontaq mana reparaqpas tukurqanchu. 18Pabloqa unaytaraqmi Corinto llaqtapi qhepakurqan. Chaymantataq iñiqkunaqa payta kacharparipurqan, hinan Siria provinciapi Antioquía llaqtaman barcopi rirqan, paywanmi rirqanku Priscilapas Aquilapas. Pabloqa manaraq barcopi puririshaspanmi Cencrea llaqtapi kashaspa Diosman prometekusqanta hunt'ananpaq chukchanta rutuchikurqan. 19Efeso llaqtaman chayaspataq Pabloqa Priscilata Aquilatawan chayman saqerqan, hinaspan sinagogaman haykuspa judío runakunawan tapunakuspa rimarqanku. 20Chaymi iñiqkunaqa unaytaraq paykunawan qhepakunanpaq valekurqanku, Pablotaq ichaqa mana uyakurqanchu. 21Aswanmi pasapushaspa paykunata nirqan: –Dios munaqtinqa huktawanmi watukuq kutimusqaykichis, nispa. Hinaspanmi Efeso llaqtamanta puririrqan. 22Cesarea llaqtaman chayaspanmi Jerusalén llaqtapi iglesiata napaykuq wicharirqan, chaymantataq Antioquía llaqtaman rirqan. 23Huk tiempo chaypi tiyarispañataq llaqtan-llaqtanta purirqan Galacia provinciantinpi, Frigia provinciantinpi kaq iñiqkunata kallpachaspa. 24Chaypachan Efeso llaqtaman chayarqan Alejandría llaqtayoq Apolos sutiyoq judío runa, paymi karqan kusa rimaq qhari, Diospa Simin Qelqakunata allinta yachaq. 25Paymi Señorpa ñanninpi yachachisqa karqan, chaymi Jesusmanta iman kaqtapuni tukuy sonqo rimaqpas yachachiqpas, hinaña Juanpa bautismollanta yachashaspapas. 26Apolosmi judío runakunaq sinagoganpi mana manchakuspa rimayta qallarirqan. Priscilawan Aquilawantaq Apolospa rimasqanta uyarispa wasinkuman payta pusarqanku, hinaspan aswan sut'itapuni Diospa ñanninta yachachirqanku. 27Apolosqa Acaya provinciaman riyta munaqtinmi Efesopi kaq iñiqkuna payta kallpacharqanku, hinaspan Acayapi kaq iñiq-masikunaman qelqarqanku Apolosta allinta chaskinankupaq. Paytaq chayaspan Diospa khuyapayakuyninrayku iñiqkunata anchata yanaparqan. 28Apolosqa ancha atiywan rimaspan llapa runaq qayllanpi judío runakunata atiparqan, Jesuspuni Cristoqa kasqanta Diospa Simin Qelqakunawan sut'inchaspa.


text: 1Ay Samaria, machasqa llajta, Efraínpa runaykachajnin, pillun qawisqa t'ikawan jina k'achanchasqa, sumaj valle jallp'aj patampi kaj, vinoj atipasqan llajta. 2Tata Diospa kachamusqan kallpasapa runa tiyan; chayqa chejchi para jina, uj sinch'i wayra jina, loco para jina, ashkha yaku llump'imoj jinataj. Tukuy kallpanwan Samariata pampaman wijch'onqa. 3Machu runas imamantachus runaykachanku, chay Efraínpa pillun Samariaqa chakiwan sarusqa kanqa. 4Chay valle patapi kaj, qawisqa t'ikaswan k'achanchasqa kajqa higospa ñawpaj poqoynin jina kanqa. Chayta rikojqa makinwan p'itiytawan, mikhukapumpacha. 5Chaypacha Tukuy Atiyniyoj Tata Diosqa israelitasmanta puchojkunapaj may sumaj lliphipishaj k'achanchasqa pillu jina kanqa. 6Jinallataj juezta yuyaychanqa justiciata ruwanampaj; llajta punkupi enemigosman sayaykoj soldadostapis kallpachanqa. 7Kaykunapis vinowan machaykuspa, pantallarqankutaj; machana ujyanawan machaykuspa, chankaykachanku. Sacerdoteswan, profetaswanqa machaykuspa, yuyayninkuta chinkachinku, vino ujyasqankuwantaj chankaykachanku. Imatachus mosqoypi jina rikusqankuta pantasqata rikunku. Justiciata ruwananku kashajtimpis, paykunaqa machasqa kashanku. 8Mesasqa millay lanzaykukusqasninkuwan junt'a kashan, nitaj uj cheqallapis llimphu kanchu. 9Paykunaqa Noqamanta parlanku: Pimantaj kunanqa imastapis yachachenqa? Pimantaj yachaykunamanta yachachenqa? Ñuñumanta p'itisqa wawamanchu? 10Palabramanta palabra, kamachiymanta kamachiy, watejmanta watej, pisimanta pisi aqó, aqó niytapis yachachiwayku, nispa. 11Mana kasukojtinkoqa, khaku parlajkunaj parlayninkupi, mana rejsisqa parlaypitaj Diosqa kay aylluman yachachenqa. 12Paykunaman Diosqa nisqaña: Kaypi samarikoyqa kashan; sayk'usqa kajqa samarikuchun, nispa. Paykunatajrí mana kasorqankuchu. 13Chayrayku Tata Diosqa juch'uy wawasman jina parlanqa, palabramanta palabra, kamachiymanta kamachiy, watejmanta watej, pisimanta pisi, aqó, aqó niytapis. Ajinata purishaspataj, wasamanta wijch'ukonqanku, chaypitaj nanachikonqanku, tojllaman urmaspataj, ch'ipasqa qhepakonqanku. 14Chayrayku, uyariychej Tata Diospa nisqanta, alqochakoj runas, Jerusalenta kamachejkuna: 15Qankunaqa nisqankichej: Uj tratota wañuywan ruwayku, ukhu pachawantaj tratoyoj kayku: Manchay castigo jamojtenqa, mana chayamuwasqaykuchu, imaraykuchus llullakuypi pakakuyku, jinallataj ch'awkiyaypipis, nispa. 16Chayrayku Tata Dios nin: Sión Orqopi uj rumita churani, chaytaj uj sumaj ajllasqa esquinayoj rumi cimiento sumaj kanampaj. Pichus chaypi atienekojqa mana p'enqachisqachu kanqa. 17Justiciataqa plomadata jina churasaj, cheqan kajtataj hilota jina churasaj. Llullakuypi pakakunaykichejta chejchi para chinkachenqa, ch'awkiyaypi pakakunaykichej cheqatapis yakus apanqanku. 18Wañuywan trato ruwasqaykichejqa chinkachisqa kanqa; ukhu pachawan tratoyoj kasqaykichejpis mana sayanqachu. Manchay castigo chayarparimuytawan, qankunataqa p'ampaykusonqachej. 19Sapa jamojtintaj, qankunaqa apasqa kankichej; ajinata ch'isin paqarin sapa p'unchay jamonqa. Chayta uyarispallaraj, runasqa manchayta kharkatitenqanku. 20Chayqa kanqa uj juch'uy catrepi winkuykusunman jina, uj juch'uy qhatanawampis qhatakusunman jinataj. 21Tata Diosqa Perazim Orqopi jinamin oqharikonqa, Gabaón Vallepi jina mayta phiñakonqa, imachus ruwanan kajta ruwanampaj mana jayk'aj ruwasqanta, chay t'ukuna ruwananta ruwanampaj. 22Kunanqa ama alqochakuychejñachu ari. Pajtataj chay, imawanchus watasqa kashankichej, chay astawan mat'iykusunkichejman. Noqaqa uyarini Tukuy Atiyniyoj Tata Diosqa kay pachata chinkachinanta. 23Sumajta uyariychej. Imatachus nisqayta allinta uyariwaychej. Nisqasniyta allinta uyariychej. 24Tarpunampaj jallp'ata llank'ajqa llank'aspallapunichu kanqa? K'urpastapis wajtaspallapunichu kanqa? 25Ajinata jallp'ata sumajta wakichiytawan, manachu chayman anista, chayrí cominosta t'akan? Chayrí manachu chayman trigota t'akan, kantusninmantaj cebadata, avenatawan? 26Diosmin chayta yachachin imaynatachus ruwananta. 27Anisqa mana trigo jinachu trillakun, cominotapis mana carretaj ruedanwanqa saruchinachu; manachayqa anista, cominotawanqa uj k'aspiwan wajtaspalla oqharina. 28Trigotaqa trillaspa oqharina, manataj trillaspallapunichu unayta kana. Carretaj ruedasnin sarojtenqa, grano t'akakun, chaywampis mana p'akiraspalla. 29Kay jinasta ruwanaqa Tukuy Atiyniyoj Tata Diosmanta jamun. Paypa wakichisqanqa t'ukuna, yachaynintaj may jatun.


text: 1Señor Diosmi Aaronta nirqan: –Ñoqawan Tupana Karpapi huchallikunqaku chayqa, qanmi churiykikunapiwan aylluyki Leví runakunapiwan huchachasqa kankichis, sacerdote llank'aypi huchallikuqtinkutaq ichaqa qanpiwan churiykikunallapiwan huchachasqa kankichis. 2Leví ayllumanta taytaykiq ayllun runakunatan waqyanki, qantapas churiykikunatapas karpapi llank'ayniykichista yanapanasuykichispaq. 3Paykunaqa qanpa kamachisqallaykin karpapi ruwanankuta llank'anqaku, ichaqa aman qayllaykunqakuchu Ch'uya Cheqasmanpas altarmanpas, mana chayqa wañunqakun, qankunapas wañullankichistaqmi. 4Ñoqawan Tupana Karpapiqa qankunawan kuskan llank'anqaku, paykunaqa karpata qhawaspan lliwta ruwanqaku. Ichaqa aman pipas wak runaqa qankunaman qayllaykusunkichischu. 5Qanpiwan churiykikunallapiwanmi Ch'uya Cheqaspipas altarpipas llank'ankichis, ahinapin manaña Israel runakunapaq phiñakusaqchu. 6Ñoqan Leví ayllu runakunataqa Israel runakuna ukhumanta akllarqani qankunaman qonaypaq, paykunaqa ñoqapaq t'aqasqan kanku karpapi llank'anankupaq, 7ichaqa altarpipas Ch'uyay-ch'uya Cheqaspipas qanpiwan churiykikunallapiwanmi lliwta ruwankichis. Chay llank'ayqa qankunamanmi tupasunkichis, ñoqan qankunaman huk sumaq sonqota hina sacerdote-kayta qorqaykichis. Pipas mana sacerdote kashaspa chay llank'ayta ruwaqqa, wañunanpaq huchachasqan kanqa, nispa. 8Señor Diosmi Aaronta nirqan: –Ñoqaman apamuwasqanku ofrendakunataqa qanmi waqaychanki. Israel runakunaq ñoqapaq t'aqasqan ofrendakunatan qanman churiykikunamanwan qoykichis tupaqniykichis hina wiñay kananpaq. 9Ruru ofrendakunapas, hucha pampachay ofrendakunapas, kutichipuy ofrendakunapas ancha ch'uyan, sapanka ofrendakunamanta mana ruphachisqa puchuq kaqkunan qanmanpas churiykikunamanpas tupasunkichis. 10Chay ofrendakunataqa qharikunallan mikhunkichis, ichaqa karpaq ch'uya kanchanpin mikhunkichis, ch'uya kasqanrayku. 11Qollaykitaqmi qanman, churiykikunaman ususiykikunamanpas, Israel runakuna maywisqa ofrendakunata haywawanqa chaykunata, chaymi tupaqniykichis hina wiñaypaq kashallanqapuni. Aylluykimanta mayqen runapas ch'uya kashaqqa mikhunmanmi chaykunata. 12Qollaykitaqmi Israel runakunaq sapa wata ñawpaqkaq ruru ñoqa Señor Diosman apamuwasqankutapas, allinnin aceitemanta, vinomanta, trigomantawan. 13Hinallataq cosechankumanta ñawpaqkaq ruru haywawasqanku ofrendakunapas qanpaq kanqa. Aylluykimanta mayqen runapas ch'uya kashaqqa chaykunata mikhullanmanmi. 14Israel runakunaq ñoqapaqpuni t'aqasqan tukuy ofrendakunan qanpaq kanqa. 15Israel runakunan llapa phiwi churinkuta, llapa uywakunaq ñawpaq wachay uñankunata qowanqaku, chaykunaqa qanpaqmi kanqa. Phiwi churinkutan, mana mikhuna animalpa ñawpaq wachay uñankunatan ichaqa horqokapunqaku. 16Phiwi churi horqokapuytaqa huk killa nacesqan qhepataña paganqaku, chaymi kanqa phisqa qolqe, Ñoqawan Tupana Karpapi kaq chanin qolqeman hina. 17Wakaq ñawpaq wachay uñanta, ovejaq ñawpaq wachay uñanta, cabraq ñawpaq wachay uñantan ichaqa mana horqokapuyta atinkumanchu. Chaykunaqa ñoqapaq t'aqasqañan, nak'anallaykiñan, hinaspa yawarninta altar pataman ch'aqchunki, wirantataq sonqoyman chayaq sumaq q'apayniyoq mikhuna ofrendata haywawanki. 18Israel runakunaq sapaq t'aqasqan ofrendakunamanta pechonpas paña chakanpas qanpaqmi kanqa, chay hinallataqmi ñawpaq wachay uñakunaq aychanpas qanpaq kanqa. 19Israel runakunaq ñoqapaq t'aqasqan llapa ofrendakunatan qosqaykichis, qanman churiykikunamanwan ususiykikunamanwan. Chaymi tupaqniykichis, wiñaypaqtaq kashallanqapuni. Qanwan mirayniykiwan kay rimanakuyniyqa wiñaypaqmi, mana p'akinan kanqa, nispa. 20Señor Diosmi Aaronta nirqan: –Manan Israel runakuna ukhupi qanpa hallp'aykipas kaqniykipas kanqachu. Ñoqan Israel runakuna ukhupi kaqniykipas herenciaykipas kani. 21Hinallataq Leví runakunamanpas kaqninta hina qoni Israel runakunaq diezmonkunata, Ñoqawan Tupana Karpapi llank'asqankumanta pagonkuta hina. 22Wakin Israel runakunaqa kunanmantapacha Ñoqawan Tupana Karpaman aman asuykunqakuchu, mana chayqa huchallikuspan wañunqaku. 23Chay karpapi llank'aykunataqa Leví ayllu runakunallapunin llank'anqaku, ima mana allinpas chaypi kaqtinqa paykunan huchachasqa kanqaku, chayqa wiñaypaq kamachikuymi kanqa. Leví runakunaqqa manan Israel runakuna ukhupi hallp'anku kanqachu. 24Chaymi paykunaman kaqninta hina qoni Israel runakunaq apamuwasqanku diezmokunata. Chayraykun paykunataqa nirqani: Manan Israel runakuna ukhupi hallp'aykichis kanqachu, nispa. 25Señor Diosmi Moisesta nirqan: 26–Leví runakunata niy, Señor Diosmi nin: Israel runakunaq diezmonkutan kaqniykichista hina qosqaykichis, hinan chay chaskisqaykichis diezmokunamanta t'aqallankichistaq diezmoykichista ñoqaman haywawanaykichispaq. 27Chaymi kanqa ñoqaman qowanaykichis ofrenda, Israel runakunaq trigomanta vinomanta qowanan diezmo hina. 28Ahinatan Israel runakunamanta chaskisqaykichis diezmomanta ñoqapaq diezmoykichista t'aqankichis, hinaspan chayta sacerdote Aaronman qonkichis. 29Chay llapan chaskisqaykichismantan ñoqa Señor Diospaq aswan allinnin kaqta t'aqaspa haywawankichis. 30Tukuy chaykunamanta allinnin kaqta ñoqapaq t'aqankichisña chayqa, puchuq trigopas vinopas qankunaq kaqniykichismi kapunqa, 31maypin munasqaykichispitaq chayta mikhunkichis qankunapas aylluykichispas. Ñoqawan Tupana Karpapi llank'asqaykichismanta pagoykichismi chayqa. 32Ñoqaman tupawaq aswan allinnin kaqta t'aqaspaykichisña, puchuqta mikhuspaqa manan huchallikunkichischu. Ahinapin Israel runakunaq ch'uya t'aqasqan ofrendakunataqa mana qhellichankichischu, manataq wañuypaq huchachasqapaschu kankichis, nispa.


text: 1Yaha̱ ohon quɨvɨ ta ra Ananías, ra cuví nuu chi tata sutu, chaa̱ ra ñuu Cesarea cuan chihin suhva ra cacuví mandoñi, ta chihin noo ra cahan chaha ñáyɨvɨ cha nañí Tértulo. Chaá coyo ra nuu ra gobernador Félix vatyi cacan ra cuatyi chaha ra Pablo. 2Tyicuan ta tachi̱ ra Félix na quichi nyaca sɨndaro chi ra Pablo. Tyicuan ta quichaha̱ chican ra Tértulo cuatyi chaha ra Pablo. Ta catyí ra chi ra Félix: ―Tyahvi nyoo chuun, tata gobernador. Vatyi taxi ri iyó ñuu ndi, ta vaha iyó ndi vatyi yɨndaha vahun ñuu ndi. 3Nacuhvá xaan ndi tyahvi nyoo chi yoho tata Félix, vatyi yoho, vaha ñáyɨvɨ cuvún. 4Soco ña cuñí sayangue chuun chihin cha cuaha tuhun cahin, yucuan chaha chiquén noo tumañi iñi chuun na cuɨñun suhva tuhun cuacahan ndi. 5Vatyi chitó ndi tyi rayɨɨ ihya ñima ra vaha cuví ra, noo cuehe cuví ra. Ta tandɨhɨ ri ityi sanaquɨquɨ́ ra chi ñu Israel. Ta ican ra cuví xiñi noo ityi ñáyɨvɨ nyicón chi ra Jesús ra ñuu Nazaret. 6Nyacua cuñí ra sacuvi ra noo cha ña tahán chi vatyi ña sahá ra ñáyɨvɨ vehe ñuhu cahnu. Ta nyuhu tɨɨ̱n ndi chi ra, tacuhva tachi tuñi ndi chi ra tari cuhva ley maa ndi. 7Soco comandante Licias chasɨ̱ ri ra ta chihin cuaha fuerza ta tinyaa̱ ra chi ra chi ndi. 8Ta catyí ra vatyi tatu cuñí ndi cacan ndi cuatyi chaha ra, cuñí chi cha cacan ndi nuu maun. Nye̱he maun. Sa̱nahmon chi ra ta coton tyi ndicha cha catyí ndi ―catyí ra Tértulo. 9Tyicuan caa tucu ra Israel cha canyicu yucuan, catyí ra vatyi ndicha tandɨhɨ tuhun cahan ra Tértulo. 10Tyicuan ta ra Félix savaha̱ ra seña chi ra Pablo vatyi nacahan ra. Ta ra Pablo quichaha catyí ra: ―Chité tyi cha cuaha xaan cuiya nyacá ñahun ñuu ihya. Ta yucuan chaha sɨɨ vavaha cuñí vatyi nuu maun cuacutuñi chi yuhu vityin. 11Tatu ndaca tuhun cuacoton tyi cha iyó ri noo uchi uvi quɨvɨ cha chahi̱n Jerusalén. Chahi̱n yucuan vatyi sacahni chi Nyoo. 12Ta yori chihin cuvi̱ yuhi. Ni ña sanaquɨqui̱ chi ñáyɨvɨ chichi vehe ñuhu cahnu. Ñahri maa sacuvi̱, nɨ ri chichi vehe ñuhu, nɨ ri chichi ñuu. 13Ta cuatyi cha tyaá ra ihya sɨqui, ña ndicha maa. 14Soco noo cha catyí chi ndo vityin vatyi yuhu sacahní chi Nyoo cha sacahnu̱ sutu chahni. Sacahní chi ra cuhva sañahá ra Jesucristo. Ta catyí maa ra ihya tyi ña vaha. Soco yuhu chinó iñi ndɨɨ maa tuhun cha nyaá nu libru ley cha tyaa̱ ra Moisés. Ta chinó iñi tandɨhɨ tuhun catyaa̱ ra profeta cuenda Nyoo ñandɨhɨ. 15Ta suri chinó iñi vatyi Nyoo cusanandoto ra ñáyɨvɨ chihi̱, ñu vaha ta ñu quiñi iyó, tari chinó iñi tucu maa ra ihya. 16Ta yucuan chaha tyicuan ri nduquí cuhva cha cachi coí nuu Nyoo, ta nuu ñáyɨvɨ ñandɨhɨ. 17’Cuaha cuiya chica noi̱ inga ityi. Yaha̱ cuan ta cuanuhi̱ nya Jerusalén ñui vatyi nacuhva cuende xuhun chi ñu ndahvi ñu yɨhɨ́ cuenda Nyoo, ta vatyi cuhve noo cha cuhve chi Nyoo. 18Yuhu tyicuan caa sacuví chichi vehe ñuhu cahnu, ta suhva ra Israel ityi Asia, nyehe ra chii yucuan cha yaha̱ cha sandundɨi̱ chii nuu Nyoo cuhva catyí maa nu ley ndi. Soco ña cuaha ñáyɨvɨ nyicu, ta ni ña naquɨquɨ̱ ñu. 19Ican ra cha nyehe̱ chii cuan, cuñí chi cha quichi ra ta cuhva ra cuenda tatu iyó cha sacuvi̱. 20O na̱catyi maa ra cha canyicu ihya tatu nañihi̱ ra cuatyi yuhu quɨvɨ cutuñi̱ chii nuu ra nu chiyo̱ junta ra cacuví nuu chi ñu Israel. 21O vasɨ cuví chi cha cuenda noo ri tuhun cahi̱n chihin nuu ra nyicú junta cuan tyehe caa: “Nyoho nducú ndo cuatyi chahi cha cuenda tyi chinó iñi cha nandotó ñáyɨvɨ chihi̱” ―catyí ra Pablo. 22Ta ra Félix chitó vaha ra yoso caa cuahan tuhun ñu nyicón chi ra Cristo. Ta catyí ra chi ra canyicu cuan: ―Vaha ri vityin. Na quichi xihna comandante Lisias. Tyicuan ta cusandai tuhun ndo ―catyí ra. 23Tyicuan ta tachi̱ ra Félix chi capitán na cunatyihi ra chi ra Pablo vehe caa. Soco ma ñihi xaan saha cumi ra chi ra. Ta na cuhva ra cuhun ra tahan ra nu ñohó ra, ta cahan ra chihin ra. 24Yaha̱ suhva quɨvɨ ta nachaa̱ ra Félix inga chaha chihin cu Drusila ñasɨhɨ ra. Ta cuví ña ñaha Israel. Ta tachi̱ ra na quichi ra Pablo vatyi cuñí ñu tyasoho ñu yoso caa tuhun cha chinó iñi ra chi ra Jesucristo. 25Ta ra Pablo caha̱n ra tuhun yoso caa tahán chi sacuvi yo cha vaha, yoso caa cunyaca ñaha maa yo chi yo ta ma sacuvi yo cha quiñi caa. Ta caha̱n tucu ra yoso caa cucutuñi chi yo nuu Nyoo quɨvɨ tahan chi. Ta ra Félix yuhvi̱ xaan ra cuvi, ta catyí ra chi ra: ―Cua̱han vityin. Ta na nanuña xihne, ta cana mai chuun inga chaha ―catyí ra chi ra. 26Ta ra Félix cuñí maa ra tyi ra Pablo cucuhva ra xuhun chi ra, tacuhva vatyi numi ri saña ra chi ra. Yucuan chaha vatyi tyito tyito ri cana̱ ra chi ra, vatyi ndatuhun ra chihin ra. 27Uvi cuiya yaha̱, tyicuan ta nɨcunyaa ra Porcio Festo cuví ra gobernador tyiño nuu ra Felix. Ta ra Felix cuñí ra cuvaha ra nuu ra Israel ta sandoo ra chi ra Pablo vehe caa.